open-index/open-wikipedia-markdown huggingface dataset:
বলজিন্দৰ কৌৰ

**বলজিন্দৰ কৌৰ  ** () এগৰাকী ভাৰতীয় অভিনেত্ৰী। তেওঁ হাৰিয়ানৱী, হিন্দী আৰু তামিল ছবিত অভিনয় কৰিছে।
## জীৱনী
কৌৰ পঞ্জাৱৰ ভোগপুৰৰ ওচৰৰ ভোণ্ডিয়ান গাঁৱত জন্মগ্ৰহণ কৰি ডাঙৰ-দীঘল হৈছিল। হোছিয়াৰপুৰৰ ডি এ ভি কলেজত শিক্ষা গ্ৰহণৰ সময়ত নাটকৰ প্ৰতি আগ্ৰহ গঢ় লৈ উঠে আৰু ১৯৯৪ চনত পঞ্জাৱ বিশ্ববিদ্যালয়ত সাধাৰণ শিক্ষাৰ সলনি নাটকত ডিগ্ৰী লবলৈ পাঠ্যক্ৰম বাছি লয়। স্নাতক ডিগ্ৰী লাভ কৰাৰ পিছত তেওঁ হাৰিয়ানাৰ হিছাৰৰ এখন বিদ্যালয়ত নাটকৰ পাঠদান আৰম্ভ কৰে আৰু পিছলৈ ২০০০ চনত বৃজেশ শৰ্মাৰ সৈতে বিবাহপাশত আবদ্ধ হয়, যিজন বিশ্ববিদ্যালয়ত তেওঁৰ সহপাঠী আছিল। শৰ্মা ৰাষ্ট্ৰীয় নাট্য বিদ্যালয়ৰ আন এটা শিক্ষাবৰ্ষচো তেওঁৰ সহপাঠী আছিল। নাট্য বিদ্যালয়ত থকা সময়ছোৱাত তেওঁ বিভিন্ন ধৰণৰ শাস্ত্ৰীয় নৃত্য আৰু সংগীত শিকিছিল আৰু পিছলৈ ছবছৰ ধৰি ৰেপাৰ্টৰীৰ সদস্য হিচাপে কাম কৰিছিল।

সমালোচকৰ প্ৰশংসিত হিন্দী ছবি শাহিদৰ (২০১৩) জৰিয়তে কৌৰে চলচ্চিত্ৰ অভিনেত্ৰী হিচাপে অভিনয়ত আত্মপ্ৰকাশ কৰে। কৌৰৰ মঞ্চ অভিনয় চোৱা কাষ্টিং ডাইৰেক্টৰ মুকেশ চাব্ৰাই তেওঁৰ কাষ চাপিছিল। এই প্ৰকল্পত অভিনয় কৰাৰ বাবে তেওঁ সমালোচকৰ প্ৰশংসা লাভ কৰে আৰু পিছত আমিৰ খানৰ দুখন ছবি পি কে (২০১৪) আৰু দংগলত (২০১৬) চৰিত্ৰত অভিনয় কৰিবলৈ যোগাযোগ কৰা হয় যদিও গ্লেমাৰাছ চৰিত্ৰত কাম কৰিবলৈ অনিচ্ছা প্ৰকাশ কৰা সুযোগসমূহ নাকচ কৰে।[1] ২০১৪ চনত তেওঁ ৰাষ্ট্ৰীয় নাট্য বিদ্যালয়ত থকা সময়ৰ পৰা চিনাকি ৰাজীৱ ভাটিয়া পৰিচালিত হাৰিয়ানৱী ছবি “পাগডী: দ্য অনাৰ’ত কাম কৰে। তেওঁৰ স্বামী বৃজেশ শৰ্মাইও ছবিখনত নায়িকাগৰাকীৰ পিতৃৰ চৰিত্ৰত অভিনয় কৰিছিল। ছবিখনত কৰা তেওঁৰ অভিনয়ৰ বাবে শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা পাবলৈ সক্ষম হয়।

## তথ্য সংগ্ৰহ

## বাহ্যিক সংযোগ
*

শ্ৰেণী:হিন্দী চলচ্চিত্ৰৰ অভিনেত্ৰী 
শ্ৰেণী:পাঞ্জাবী চলচ্চিত্ৰৰ অভিনেত্ৰী 
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
ইডা অডিংগা

**ইডা বেটী অডিংগা** () কেনিয়াৰ প্ৰাক্তন প্ৰধানমন্ত্ৰী ৰাইলা অডিংগাৰ পত্নী, আৰু নেচনেল ছুপাৰ এলায়েন্স (নাছা)ৰ নেত্ৰী। ২০১০ চনত দ্য ষ্টেণ্ডাৰ্ডে কেনিয়াৰ এটা বৃহৎ কোম্পানীক নেতৃত্ব দিয়া প্ৰথম মহিলাসকলৰ ভিতৰত অন্যতম অডিংগাক ২০১০ চনত কেনিয়াৰ অন্যতম শক্তিশালী মহিলা হিচাপে ঘোষণা কৰে।

১৯৭৩ চনত নাইৰোবি বিশ্ববিদ্যালয়ৰ পৰা ২৪ বছৰ বয়সত অডিংগাই কলা শাখাত স্নাতক ডিগ্ৰী লাভ কৰে। নাইৰোবি বিশ্ববিদ্যালয়ত পঢ়ি থকাৰ সময়তে তেওঁৰ ভৱিষ্যতৰ স্বামী ৰাইলা অডিংগাক লগ পায়, যি সেই সময়ত বিশ্ববিদ্যালয়খনৰ অভিযান্ত্ৰিক বিভাগৰ কৰ্মচাৰী আছিল। 

স্নাতক হোৱাৰ পিছত বিশ বছৰতকৈও অধিক সময় তেওঁ শিক্ষয়িত্ৰী হিচাপে কাম কৰিছিল। নাইৰোবিৰ সৰ্বছোৱালীৰ ৰাজহুৱা বিদ্যালয় *দ্য কেনিয়া হাইস্কুল*ত তেওঁ অধ্যাপনা কৰিছিল। তেওঁৰ শিক্ষাৰ্থীসকলৰ ভিতৰত আছিল বমেট কাউণ্টিৰ প্ৰয়াত গৱৰ্ণৰ জয়ছ লাবোছো৷

২০১৮ চনৰ নৱেম্বৰ মাহত অডিংগাই বিল ২০১৮ৰ সমৰ্থন কৰে, যি কেনিয়াৰ সংবিধান সংশোধন কৰি মহিলা প্ৰাৰ্থী আৰু সাংসদসকলক সংসদলৈ মনোনীত কৰাৰ নিশ্চয়তা প্ৰদান কৰিব। মহিলা সাংসদৰ নেতৃত্বৰ পদ বৃদ্ধি কৰিব বুলি কোৱা বিধেয়কখনক ৰাজহুৱাভাৱে সমৰ্থন কৰিলেও অডিংগাই এইটোও উল্লেখ কৰে যে মহিলাসকলে কেতিয়াও ৰাজনীতিত পুৰুষ ৰাজনীতিবিদৰ সৈতে সমানে প্ৰতিযোগিতাত অৱতীৰ্ণ হোৱাৰ সুযোগ পোৱা নাছিল। বিতৰ্কৰ সময়ত বহি থকা মহিলা সাংসদসকলক সমৰ্থন কৰিবলৈ অডিংগাই সংসদত হাজিৰ হৈছিল। কিন্তু ইডা অডিংগা, ৰাষ্ট্ৰপতি উহুৰু কেনিয়াটা আৰু অন্যান্য বিশিষ্ট ৰাজনীতিবিদ আৰু কৰ্মীসকলৰ কণ্ঠস্বৰ সমৰ্থন সত্ত্বেও ২০১৯ চনৰ ফেব্ৰুৱাৰী মাহত ৰাষ্ট্ৰীয় বিধানসভাত এই বিধেয়কখন গৃহীত হোৱাত ব্যৰ্থ হয়।
## তথ্যসূত্ৰ
শ্ৰেণী:কেনিয়াৰ নাৰী অধিকাৰ কৰ্মী
কে কে ম'

**কে কে ম**' (; জন্ম ৯ ছেপ্টেম্বৰ ১৯৯১) এজনী বাৰ্মীজ গায়িকা। 

তেওঁ *ক্যুন মা* () শীৰ্ষক একক গীতৰ জৰিয়তে জনপ্ৰিয় হৈ পৰিছিল। এই গীতটি তেওঁৰ *ক্যুন মা* অ্যালবামৰ অংশ আছিল। ২০১৮ চনৰ শ্ব্বে এফ এমৰ নৱম বাৰ্ষিকীত এই গীতটোৱে শ্ব্বে এফ এম ফেচবুক পৃষ্ঠাৰ পৰা "সৰ্বাধিক অনুৰোধ কৰা মহিলা গায়িকা" বঁটা লাভ কৰিছিল। তেওঁ ২০১৮ চনৰ ১৯তম বাৰ্ষিক য়াংগোন চিটি এফ এম বঁটাত "সৰ্বাধিক জনপ্ৰিয় নতুন মহিলা গায়িকা" বঁটাও লাভ কৰিছিল।

## প্ৰাৰম্ভিক জীৱন আৰু শিক্ষা
কে কে ম' ১৯৯১ চনৰ ৯ ছেপ্টেম্বৰ তাৰিখে য়াংগোন, ম্যানমাৰত জন্মগ্ৰহণ কৰে। তেওঁ চাৰি ভাতৃ-ভগ্নীৰ ভিতৰত তৃতীয়। তেওঁৰ খুৰাকৰ ছোৱালী ভগ্নী চ' ছু খিনও এগৰাকী গায়িকা। তেওঁ দূৰশিক্ষা বিশ্ববিদ্যালয়, য়াংগোনত শিক্ষা গ্ৰহণ কৰিছিল। 

## কেৰিয়াৰ
২০১০ চনত, তেওঁ ম্যানমাৰ বীয়াৰৰ আয়োজিত "সংগীত প্ৰতিযোগিতা ২০১০" ত প্ৰতিদ্বন্দ্বিতা কৰি সংগীত যাত্ৰা আৰম্ভ কৰে। এই প্ৰতিযোগিতাত তেওঁ আং হেট আৰু অন্যান্য প্ৰতিযোগীৰ বিপক্ষে প্ৰতিযোগিতা কৰিছিল। 

২০১৮ চনত তেওঁৰ প্ৰথম এলবাম *ক্যুন মা* মুক্তি লাভ কৰে। ২০১৮ চনৰ ১৫ ডিচেম্বৰত এই অ্যালবামৰ *ক্যুন মা* গীতটোৱে শ্ব্বে এফ এম ফেচবুক পৃষ্ঠাৰ "সৰ্বাধিক অনুৰোধ কৰা মহিলা গায়িকা" বঁটা লাভ কৰে। 

## ডিছ্কোগ্ৰাফী
### এলবাম
* ক্যুন মা (২০১৮) 
* থু (২০২০) 

## বঁটা
* শ্ব্বে এফ এম নৱম বাৰ্ষিকী - ২০১৮ চনৰ "সৰ্বাধিক অনুৰোধ কৰা মহিলা গায়িকা" বঁটা 
* য়াংগোন চিটি এফ এম ১৭তম বাৰ্ষিকী - ২০১৮ চনৰ "সৰ্বাধিক জনপ্ৰিয় নতুন মহিলা গায়িকা" বঁটা 

## বাহ্যিক সংযোগ
*  

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ম্যানমাৰৰ ব্যক্তি
শ্ৰেণী:গায়িকা
তন্বী আজমী

**তন্বী আজমী** () এগৰাকী ভাৰতীয় চলচ্চিত্ৰ আৰু টেলিভিছন অভিনেত্ৰী। “অকেলে হম অকেলে তুম” (১৯৯৫), “বাজীৰাও মস্তানী” (২০১৫), “থাপ্পড়” (২০২০) আৰু “ত্ৰিভংগা” (২০২১) ছবিৰ বাবে তেওঁ পৰিচিত। “বাজীৰাও মস্তানী”ত অভিনয় কৰি তেওঁ শ্ৰেষ্ঠ সহযোগী অভিনেত্ৰীৰ ৬৩তম ৰাষ্ট্ৰীয় চলচ্চিত্ৰ বঁটা (২০১৬) লাভ কৰিবলৈ সক্ষম হয়।
## কৰ্মজীৱন
মাৰাঠী-হিন্দী অভিনেত্ৰী উষা কিৰণ আৰু মনোহৰ খেৰৰ সন্তান ৰূপে তেওঁ জন্মগ্ৰহণ কৰিছিল।

আজমীয়ে টেলি-ছিৰিজ জীৱনৰেখাত এগৰাকী অশান্ত চিকিৎসক আৰু বিজয়া মেহতাৰ পৰিচালনাত নিৰ্মিত টেলিফিল্ম ৰাও চাহেব (১৯৮৬)ত এগৰাকী যুৱতী বিধৱাৰ চৰিত্ৰত অভিনয় কৰিছিল। অদুৰ গোপালকৃষ্ণনৰ পৰিচালনাত নিৰ্মিত মালয়ালম ভাষাৰ চলচ্চিত্ৰ “বিধেয়ন“তো (১৯৯৩) তেওঁ অভিনয় কৰিছিল।

“প্যাৰী বেহনা“ (১৯৮৫) ছবিত অভিনয় কৰি শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ বাবে প্ৰথম মনোনয়ন লাভ কৰে।

আমিৰ খান আৰু মনীষা কৈৰালা অভিনীত ৰোমান্টিক নাট্যধৰ্মী ছবি “অকেলে হম অকেলে তুম“ত (১৯৯৫) তেওঁৰ সহযোগী চৰিত্ৰটোৱে সমালোচকৰ প্ৰশংসা লাভ কৰে আৰু শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ বাবে দ্বিতীয়বাৰৰ বাবে মনোনয়ন লাভ কৰে।

কাজল আৰু সঞ্জয় দত্ত অভিনীত চাইক’লজীকেল থ্ৰিলাৰ “দুস্মন“ত (১৯৯৮) তেওঁৰ মনোবিজ্ঞানী ড° পুৰ্ণিমা ছেহগালৰ চৰিত্ৰত অভিনয় কৰি শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ বাবে তৃতীয় মনোনয়ন লাভ কৰে।
## তথ্য সংগ্ৰহ

## বাহ্যিক সংযোগ

* 

শ্ৰেণী:হিন্দী চলচ্চিত্ৰৰ অভিনেত্ৰী 
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী 
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
বৰ্ষা মহেন্দ্ৰ আদলজা

**বৰষা মহেন্দ্ৰ আদলজা** (জন্ম ১০ এপ্ৰিল ১৯৪০) এগৰাকী ভাৰতীয় গুজৰাটী ভাষাৰ নাৰীবাদী ঔপন্যাসিক, নাট্যকাৰ আৰু আলোচনাপন্থী, যিয়ে ১৯৯৫ চনত আনছাৰ উপন্যাসৰ বাবে গুজৰাটী ভাষাৰ বাবে সাহিত্য অকাডেমী বঁটা লাভ কৰিছিল। মঞ্চ নাটক, চিত্ৰনাট্য, ৰেডিঅ' আদিৰ বাবেও লিখে এগৰাকী নাট্যকাৰে। 

## প্ৰাথমিক জীৱন
১৯৪০ চনৰ ১০ এপ্ৰিলত বোম্বাই (বৰ্তমান মুম্বাই)ত গুজৰাটী ঔপন্যাসিক গুণবন্ত্ৰাই আচাৰ্য আৰু নীলাবেনৰ ঘৰত জন্মগ্ৰহণ কৰিছিল। তেওঁৰ পৰিয়ালটো জামনগৰৰ আছিল। তেওঁ ১৯৬০ চনত মুম্বাই বিশ্ববিদ্যালয়ৰ পৰা গুজৰাটী আৰু সংস্কৃতত বি.এ. ডিগ্ৰী লাভ কৰে। পিছলৈ ১৯৬২ চনত সমাজবিজ্ঞানত এম.এ. হয়। দিল্লীৰ নেচনেল স্কুল অৱ ড্ৰামাত বৃত্তিৰ অধীনত নাটক অধ্যয়ন কৰিছিল। ১৯৬১ চনৰ পৰা ১৯৬৪ চনলৈ মুম্বাইৰ আকাশবাণীৰ মুখপাত্ৰ হিচাপে কাম কৰিছিল। ১৯৬৫ চনত মহেন্দ্ৰ আদলজাৰ সৈতে বিবাহপাশত আবদ্ধ হয়। ১৯৬৬ চনৰ পৰাই লিখিবলৈ আৰম্ভ কৰে। তেওঁৰ ভগ্নী ইলা আৰব মেহতাও এগৰাকী ঔপন্যাসিক। 
## সাহিত্য কৰ্ম

১৯৭৩–১৯৭৬ চনলৈকে নাৰী সাপ্তাহিক “সুধা’’ৰ সম্পাদিকা হিচাপে আৰু পিছলৈ ১৯৮৯–৯০ চনলৈকে আন এখন মহিলা আলোচনী *গুজৰাটী ফেমিনা*ৰ সম্পাদিকা হিচাপে বৰ্ষা আদালজাই সাহিত্য জীৱন আৰম্ভ কৰে। 
১৯৭৮ চনৰ পৰা গুজৰাটী সাহিত্য পৰিষদৰ সৈতে কাৰ্যবাহী পদত অধিষ্ঠিত। তেওঁ কুষ্ঠৰোগীৰ উপনিবেশ, কাৰাগাৰৰ জীৱন অন্বেষণ কৰিছে আৰু আদিবাসীৰ মাজত কাম কৰিছে।

তেওঁ ২২খন উপন্যাস আৰু সাতটা খণ্ডৰ চুটিগল্পকে ধৰি ৪০খন গ্ৰন্থ ৰচনা কৰিছে। শ্ৰৱণ তাৰা সৰৱদা (১৯৬৮) আৰু তিমিৰনা পডছায়া (১৯৬৯) তেওঁৰ প্ৰাৰম্ভিক উপন্যাস, তাৰ পিছত এক পালনী পৰাখ (১৯৬৯)। 
পঞ্চ নে এক পঞ্চ (১৯৬৯), অৱজনো আকাৰ (১৯৭৫), চেৱত্নু চেৱত (১৯৭৬), পছা ফৰাটা (১৯৯১) আৰু পাগলা (১৯৮৩) তেওঁৰ ছাচপেন্স উপন্যাস। নীলিমা মৃত্যু পমি চে (১৯৭৭) এখন সামাজিক উপন্যাসৰ লগতে ছাচপেন্স উপন্যাস। আতাছ (১৯৭৬) হৈছে ভিয়েটনামৰ হিংসাৰ ওপৰত লিখা এখন উপন্যাস। তেওঁৰ বাণ্ডিভান (১৯৮৬) জেলৰ দুৰ্নীতিৰ বিষয়ে।

## তথ্য সূত্ৰ

শ্ৰেণী:ভাৰতীয় সাহিত্যিক
শ্ৰেণী:গুজৰাটী ভাষাৰ সাহিত্য অকাডেমি বঁটা বিজয়ী
শ্ৰেণী:গুজৰাটৰ ব্যক্তি
শ্ৰেণী:নাট্যকাৰ
শ্ৰেণী:নাৰীবাদ আৰু লোকগাথা ২০২৫
আইদা এল-কাছেফ

**আইদা এল-কাছেফ  ** () এগৰাকী নাৰীবাদী,  ইজিপ্তৰ চলচ্চিত্ৰ নিৰ্মাতা আৰু অভিনেত্ৰী। তেওঁৰ অভিনয় কৃতিত্বৰ ভিতৰত আছে “শ্বিপ অৱ থিছিয়াছ” আৰু “ৱালাড ডব্লিউ বেণ্ট”। তেওঁ “এ টিন টেল” আৰু “ৰেপচ'ডী ইন অটম”  নামৰ চুটিছবিও পৰিচালনা কৰিছে। 

এল কাছেফ তাহৰিৰ স্কোয়েৰত হোৱা প্ৰতিবাদৰ সৈতে জড়িত আছিল। তেওঁ আৰব স্প্ৰীঙৰ ঘটনাবোৰ ঘটি থকাৰ সময়তে চিত্ৰগ্ৰহণ কৰিছিল। তেওঁ তাহৰিৰ  দখল কৰা প্ৰথম প্ৰতিবাদকাৰীসকলৰ ভিতৰত অন্যতম আছিল আৰু তাত তেওঁ এটা তম্বু স্থাপন কৰিছিল।  প্ৰতিবাদৰ সময়ত সংঘটিত হোৱা "মহিলাৰ ওপৰত হোৱা আক্ৰমণ"ৰ নথিকৰণ কৰিছিল;  যাৰবাবে প্ৰায়ে তেওঁ নিজৰ ব্যক্তিগত সুৰক্ষা বিপদগ্ৰস্থ হৈছিল।  এল-কাছেফৰ মহিলাৰ ওপৰত পুৰুষৰ যৌন নিৰ্যাতন সম্পৰ্কীয় ছবিসমূহ বিশ্বজুৰি প্ৰদৰ্শিত হৈছিল।  ন' মিলিটাৰী ট্ৰায়েলছ ফৰ চিভিলিয়ানছ প্ৰতিবাদত অংশগ্ৰহণ কৰাৰ বাবে তেওঁক গ্ৰেপ্তাৰ কৰি হেফাজতত লোৱা হয়।  প্ৰতিবাদৰ আন এটা দিশ আছিল কায়ৰোৰ জীনহোম মৰ্গত প্ৰবেশ কৰা পৰিয়ালৰ সদস্যসকলৰ দুখজনক মুহূৰ্তৰ চিত্ৰগ্ৰহণৰ সৈতে তেওঁ জড়িত হোৱাটো। 

২০১৪ চনত এল-কাছেফে আবুধাবি চলচ্চিত্ৰ মহোৎসৱৰ উন্নয়ন আৰু পোষ্ট-প্ৰডাকচন পুঁজি ছানাডৰ পৰা ৱাৰ্ড নাম্বাৰ ৩ৰ বাবে অনুদান লাভ কৰে। 

ইয়াৰ উপৰিও ২০১৪ চনত এল-কাছেফে শ্বিপ অৱ থিছিয়াছ ছবিত অভিনয় কৰি শ্ৰেষ্ঠ সহযোগী অভিনেত্ৰীৰ সন্মান ভাৰতৰ ৰাষ্ট্ৰীয় চলচ্চিত্ৰ বঁটা লাভ কৰে।  ২০১২ চনত এই ছবিখনত কৰা অভিনয়ৰ বাবে ডুবাই আন্তঃৰাষ্ট্ৰীয় চলচ্চিত্ৰ মহোৎসৱত মুহৰ এছিয়া আফ্ৰিকা ফিচাৰ শাখাৰ বাবেও তেওঁ শ্ৰেষ্ঠ অভিনেত্ৰীৰ সন্মান লাভ কৰিছিল। 

## তথ্য সংগ্ৰহ

## বাহ্যিক সংযোগ
*

শ্ৰেণী:ইজিপ্তৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
বৃন্দা সিং

**বৃন্দা সিং** এগৰাকী ভাৰতীয় লেখিকা। তেওঁৰ দুয়োখন কিতাপ — *মাৰ্কি গাৰ্ল* আৰু *ফাইভ মিনিটছ* — মহিলাৰ ওপৰত গুৰুত্ব আৰোপ কৰা বিষয়বস্তুৰ ওপৰত আধাৰিত। সিঙে প্ৰথমখন গ্ৰন্থ হিচাপে প্ৰকাশ কৰিছিল মৰ্কী গাৰ্ল। পিছলৈ তেওঁ *ফাইভ মিনিটচ্* প্ৰকাশ কৰে; ই এখন ৰোমাণ্টিক থ্ৰিলাৰ তেওঁৰ দ্বিতীয়খন ৰচনা হিচাপে।

টাইমছ অৱ ইণ্ডিয়াই তেওঁৰ গ্ৰন্থখনক সমালোচনা কৰিছিল:

নিউ ইণ্ডিয়ান এক্সপ্ৰেছৰ টি ৰাজকুমাৰী শৰ্মা তংকাই কয়, "১৬টাতকৈও অধিক অধ্যায়ৰ এই কিতাপখন বাস্তৱ জীৱনৰ ঘটনাৰ সংকলন।" ইয়াৰ সুস্পষ্ট আৰু দ্ৰুতগতিত লিখা শৈলীয়ে পাঠকক শেষলৈকে আকৰ্ষিত কৰি ৰাখে জাগ্ৰণৰ বিনীত শৰণে মুৰ্কী গাৰ্লৰ বিষয়ে লিখিছিল, "(অনুবাদ) সিঙে কিতাপখন যিদৰে লিখিছে, ই পাঠকক এই পৃথিৱীৰ বাস্তৱতাক লৈ প্ৰশ্ন উত্থাপন কৰিবলৈ বাধ্য কৰে। অৱশ্যে বহু ঠাইত চৰিত্ৰবোৰ বৰ সবল হৈ নাহে। অনুভৱ কৰা হয় যে চৰিত্ৰবোৰৰ আৱেগ কিছুমান ঠাইত অধিক প্ৰাঞ্জলভাৱে ওলাই অহাৰ সম্ভাৱনা আছিল।" দজ্জি ৱৰ্ল্ডৰ জোছুয়া মাৰ্কে মন্তব্য কৰে "বৃন্দাৰ ধাৰণা শক্তিশালী হ'লেও লিখাৰ ক্ষেত্ৰত উপযুক্ত গতিৰ অভাৱে ফলপ্ৰসূ ডেলিভাৰীত বাধাৰ সৃষ্টি কৰিছে।" কেতিয়াবা, কোনোবাই ইয়াৰ পুনৰাবৃত্তি পৰীক্ষা কৰিবলৈ খণ্ডটো পুনৰ পঢ়িবলৈ বাধ্য হ'ব পাৰে।

ফেমিনাৰ পৰা শ্ৰদ্ধা কামদাৰৰ পৰ্যালোচনা, "এটা বেংৰ পৰা আৰম্ভ কৰি আমি পূজাক ঘৰৰ পৰা কলেজ, হোষ্টেল আৰু কৰ্মজীৱনলৈ অনুসৰণ কৰাৰ সময়ত কিতাপখনে কিছু প্ৰতিশ্ৰুতি দেখুৱাইছে।" লেখকে পাঠকৰ আগ্ৰহ ধৰি ৰাখিবলৈ বহুত চেষ্টা কৰিলেও দুৰ্ভাগ্যজনকভাৱে উপন্যাসখনৰ এটা বৃহৎ অংশ উদ্দেশ্যহীন আৰু দিশহীন বুলিয়েই দেখা গৈছে। কল্পনাৰ পৰা দেখা পোৱা ধৰণেই কাণ্ডবোৰৰ বৰ্ণনা আৰু মানুহৰ প্ৰতিক্ৰিয়াৰ চিত্ৰণে পাঠকৰ মনত কোনো সহানুভূতি জগাই নোতোলে।"
## তথ্য সূত্ৰ

শ্ৰেণী:ভাৰতীয় সাহিত্যিক
শ্ৰেণী:নাৰীবাদ আৰু লোকগাথা ২০২৫
অপৰ্ণ বৈদিক

**অপৰ্ণ বৈদিক** (জন্ম ২২ অক্টোবৰ) এগৰাকী ভাৰতীয় ইতিহাসবিদ, লেখিকা আৰু শিক্ষাবিদ। বৈদিক আন্দামান দ্বীপপুঞ্জৰ ইতিহাস, ভাৰতীয় বিপ্লৱীসকলৰ ইতিহাস, সামাজিক আৰু পৌৰাণিক হিংসাৰ ইতিহাস আৰু বিদ্ৰোহী ষড়যন্ত্ৰৰ ইতিহাসৰ ওপৰত বিস্তৃত লেখাৰ বাবে পৰিচিত এগৰাকী উল্লেখযোগ্য ৰাজহুৱা পৰিচিতি থকা পণ্ডিত।

## প্ৰাথমিক জীৱন
তেখেতৰ জন্ম হৈছিল মধ্যপ্ৰদেশৰ ইন্দোৰত।  তেখেত এজন শিক্ষাবিদ অধ্যাপিকা বেদৱতী বৈদিক আৰু বিশিষ্ট সাংবাদিক/ৰাজনৈতিক মন্তব্যকাৰী বেদ প্ৰতাপ বৈদিকৰ কন্যা।

অপৰ্ণা বৈদিকৰ প্ৰথম গ্ৰন্থ ইম্পেৰিয়েল আন্দামানছ: কলনিয়েল এনকাউণ্টাৰ এণ্ড আইলেণ্ড হিষ্ট্ৰী, ৱাশ্বিংটন ডি চিৰ জৰ্জটাউন বিশ্ববিদ্যালয়ৰ ইতিহাসবিদ হৈ থকাৰ সময়ত পালগ্ৰেভ মেকমিলানৰ কেম্ব্ৰিজ ইম্পেৰিয়েল এণ্ড পোষ্টকলনিয়েল ষ্টাডিজ ছিৰিজৰ অংশ হিচাপে প্ৰকাশ পাইছিল। ইয়াত আন্দামান দ্বীপপুঞ্জৰ শাস্তিমূলক ইতিহাস পৰীক্ষা কৰা হৈছে। তেওঁৰ দ্বিতীয়খন গ্ৰন্থ মাই ছন’ছ ইনহেৰিটেন্স: এ ছিক্ৰেট হিষ্ট্ৰী অৱ ব্লাড জাষ্টিচ এণ্ড লিঞ্চিংছ ইন ইণ্ডিয়াই আন্তঃৰাষ্ট্ৰীয় দৃষ্টি আকৰ্ষণ কৰিছে।

 তেওঁৰ পৰৱৰ্তী গ্ৰন্থ 'ৱেইটিং ফৰ স্বৰাজ: ইনাৰ লাইভছ অৱ ইণ্ডিয়ান ৰিভল্যুচনেৰীজ' ২০২১ চনত কেম্ব্ৰিজ ইউনিভাৰ্চিটি প্ৰেছৰ দ্বাৰা প্ৰকাশ পায়। ব্ৰিটিছ ভাৰতৰ সময়ত ভাৰতীয় বিপ্লৱীসকলৰ বিখ্যাত বিচাৰৰ ওপৰত লিখা আন এখন গ্ৰন্থ ৰিভল্যুচনেৰীজ অন ট্ৰায়েল: চেডিচন, বেট্ৰেইল এণ্ড মাৰ্টিৰডম ২০২৪ চনত আলেফে প্ৰকাশ কৰে।

## ইতিহাসবিদ হিচাপে শৈক্ষিক কেৰিয়াৰ
বৈদিকে দিল্লী বিশ্ববিদ্যালয়ৰ ছেইণ্ট ষ্টিফেন কলেজৰ পৰা ইতিহাসত স্নাতক ডিগ্ৰী লাভ কৰে। ইতিহাসৰ বিশিষ্ট কামৰ বাবে তেওঁ ৱেষ্টকট মেম'ৰিয়েল প্ৰাইজ পায়। কেম্ব্ৰিজ বিশ্ববিদ্যালয়ত তেওঁ স্নাতকোত্তৰ ডিগ্ৰীৰ বাবেও ইতিহাস অধ্যয়ন কৰিছিল, লৰ্ড কাৰ্জনৰ সাংস্কৃতিক নীতিৰ ওপৰত থিছিছৰ জৰিয়তে ড’ৰথী ফষ্টাৰ ষ্টাৰমেন বঁটা লাভ কৰিছিল। ইতিহাসত পি এইচ ডি জৱাহৰলাল নেহৰু বিশ্ববিদ্যালয়ৰ চেণ্টাৰ ফৰ হিষ্ট’ৰিকেল ষ্টাডিজৰ পৰা। দিল্লী বিশ্ববিদ্যালয় আৰু ৱাশ্বিংটন ডি চিৰ জৰ্জটাউন বিশ্ববিদ্যালয়ত কেইবাবছৰ ধৰি অধ্যাপনা কৰাৰ পিছত ভাৰতলৈ উভতি আহি অশোকা বিশ্ববিদ্যালয়ৰ ইতিহাস বিভাগ আৰু কাৰ্যসূচীৰ প্ৰতিষ্ঠাপক অধ্যাপক হিচাপে পদ গ্ৰহণ কৰে। ইণ্ডিয়ান কাউন্সিল ফৰ হিষ্ট’ৰিক্যাল ৰিচাৰ্চে তেওঁৰ গৱেষণাক অনুদানৰ সহায়ত সহায় কৰিছে, লগতে জৰ্জটাউন বিশ্ববিদ্যালয়, চাৰ্লছ ৱালেছ ট্ৰাষ্ট, এণ্ড্ৰু মেলন ফাউণ্ডেচনেও সহায় কৰিছে।

## দানশীলতা আৰু জনসেৱা
স্বাক্ষৰতা, পুথিভঁৰাল, আৰু সকলোৰে বাবে বিনামূলীয়া, বিশ্বমানৰ শিক্ষাই বৈদিকৰ ৰাজহুৱা জীৱনৰ এক গুৰুত্বপূৰ্ণ অংশ। ১৯৬৭ চনত মাতৃৰ ফালৰ ককাদেউতাকে স্থাপন কৰা ৰমেশ্বৰদাস ধৰ্মৰ্থ ট্ৰাষ্টৰ ট্ৰাষ্টী সভানেত্ৰী বৈদিক। সাংস্কৃতিক আৰু শৈক্ষিক কাম-কাজৰ বাবে এই ন্যাসখন বহুলভাৱে পৰিচিত আৰু ইয়াৰ ভৱন ‘ধৰম ভৱন’ স্থানীয় ল্যাণ্ডমাৰ্ক। ট্ৰাষ্টে দ্য কমিউনিটি লাইব্ৰেৰী প্ৰজেক্টৰ জৰিয়তে শিশুসকলৰ বাবে এটা কমিউনিটি লাইব্ৰেৰী স্থাপন কৰিছে।

## তথ্য সূত্ৰ

শ্ৰেণী:ভাৰতীয় সাহিত্যিক
শ্ৰেণী:ইতিহাসবিদ
হিনা দিলপাজীৰ খান

**হিনা দিলপাজীৰ খান**  (,উৰ্দু: حنا دلپذیر) এগৰাকী পাকিস্তানী অভিনেত্ৰী আৰু টেলিভিছন উপস্থাপক। এগৰাকী কমিক চৰিত্ৰৰ বাবে পৰিচিত পাকিস্তানৰ অন্যতম জনপ্ৰিয় কমেডিয়ান আৰু অভিনেত্ৰী হিচাপে বিশেষ ভাৱে গণ্য কৰা হয়। 

টেলিভিছন ধাৰাবাহিক *এনি কি আয়েগী বৰাত* (২০১২), *মহব্বত জয়ে ভৰ মেইন* (২০১২) আৰু *মিথু ঔৰ আপা* (২০১২)ত অগ্ৰণী কমিক চৰিত্ৰত অভিনয় কৰি দিলপাজীয়ে বিশিষ্টতা লাভ কৰে। পৰিয়ালৰ চিটকম বুলবুলে (২০০৯–বৰ্তমান) আৰু *কাল্ট ক্লাছিকেল* কৃষ্ণাংগ কমেডী ধাৰাবাহিক *কুদ্দুছি চাহাব কি বেৱাহ* (২০১২–২০১৪)ত ৪০টাতকৈও অধিক চৰিত্ৰত অভিনয় কৰাৰ বাবে তেওঁ আন্তঃৰাষ্ট্ৰীয় স্বীকৃতি লাভ কৰে।

দিলপাজীৰৰ ছবিসমূহৰ ভিতৰত আছে কমেডী নাটক ৭ দিন মহব্বত ইন (২০১৮) আৰু ৰোমান্টিক কমেডী পেৰে হাট লাভ (২০১৯)ত সহযোগী চৰিত্ৰ। পিছৰ ছবিখনে সৰ্বাধিক উপাৰ্জন কৰা পাকিস্তানী ছবিৰ ভিতৰত স্থান লাভ কৰে।

## প্ৰাৰম্ভিক জীৱন
দিলপাজীৰৰ জন্ম হৈছিল পাকিস্তানৰ কৰাচীত এটা পাকিস্তানী পৰিয়ালত। কৰাচীত প্ৰাথমিক শিক্ষা সমাপ্ত কৰাৰ পিছত পিতৃৰ কৰ্মসংস্থাপনৰ বাবে পৰিয়াল ইউ এ ইলৈ গুচি যায়। ডুবাইত কিছু বছৰ কটোৱাৰ পিছত ২০০৬ চনত পুনৰ কৰাচীলৈ উভতি আহে দিলপাজীৰ।

## কৰ্মজীৱন
দিলপাজীৰ ইউ এ ইত থকাৰ সময়ত তেওঁ ৰেডিঅ’ কেৰিয়াৰ গঢ়িছিল। ৰেডিঅ’ নাটক লিখিছিল আৰু পৰিবেশন কৰিছিল। পাকিস্তানলৈ উভতি অহাৰ পিছত ২০০৬ চনত এ আৰ ৱাই ডিজিটেলৰ টেলিফিল্ম বাৰ্নছ ৰোড কি নিলোফাৰত *ছাইদা*ৰ চৰিত্ৰ লাভ কৰি পাকিস্তানৰ টিভি উদ্যোগত নিজৰ কেৰিয়াৰ আৰম্ভ কৰে। *বাৰ্নছ ৰোড কি নিলোফাৰ*ত তেওঁৰ অভিনয়ক সমালোচক আৰু জনসাধাৰণে অতিশয় শলাগ লৈছিল।

দিলপাজীয়ে নাট্যকৰ্মক অতিশয় ভাল পায় আৰু কেইবাখনো নাট্য নাটকত অভিনয় কৰিছে আৰু এখন হৈছে নেচনেল একাডেমী অৱ পাৰ্ফৰ্মিং আৰ্টছৰ *দিল কা কিয়া ৰং কাৰুণ*। ২০০৮ চনত ফছিহ বাৰী খানৰ টেলিফিল্ম *বাৰ্নছ ৰোড কি নীলোফাৰ*ত দিলপাজীয়ে প্ৰথম পেছাদাৰী পৰ্দাত অভিষেক ঘটায়, যাৰ বাবে তেওঁ ২০০৯ চনত শ্ৰেষ্ঠ সহযোগী অভিনেত্ৰীৰ কাৰা চলচ্চিত্ৰ মহোৎসৱৰ বঁটা লাভ কৰে। তাৰ পিছত তেওঁ কেইবাখনো টেলিভিছন ছবি আৰু ধাৰাবাহিকত অভিনয় কৰে, য'ত জিঅ' টিভি নাটক *টুম হো কে চুপ* (২০১১), যিয়ে তেওঁৰ সমালোচনাত্মক মূল্যায়ন আৰু অধিক লাভ কৰে, আৰু কাল্ট ক্লাছিক কমেডী নাটক *কুদ্দুছি চাহাব কি বেৱা* (২০১২), য'ত তেওঁ চল্লিশটাতকৈও অধিক ভিন্ন মূল আৰু সহযোগী চৰিত্ৰত অভিনয় কৰে, যাৰ জৰিয়তে তেওঁ মূল্যায়ন লাভ কৰে আৰু উদ্যোগটোৰ অন্যতম উন্নত অভিনেতা হিচাপে নিজকে প্ৰমাণ কৰে।
তেখেতে *মহব্বত জয়ে ভৰ মেইন* (২০১২) ত এটা কমেডী চৰিত্ৰৰ সৈতে সমালোচকৰ প্ৰশংসা লাভ কৰে য'ত তেওঁ এগৰাকী মধ্যবিত্তীয় গৃহিণীৰ চৰিত্ৰত অভিনয় কৰে, যাৰ ফলত তেওঁ শেহতীয়া সময়ৰ "সৰ্বাধিক বহুমুখী" অভিনেতা, আৰু শ্ৰেষ্ঠ টিভি অভিনেত্ৰী – উপগ্ৰহ হিচাপে দ্বিতীয়বাৰৰ বাবে লাক্স ষ্টাইল বঁটাৰ বাবে মনোনয়ন লাভ কৰে।  দিলপাজীৰৰ আন উল্লেখযোগ্য প্ৰকল্পসমূহ হ’ল *লেডিজ পাৰ্ক* (২০১১), *এনি কি আয়েগী বাৰাত* (২০১২) আৰু *মিথু আৰু আপা* (২০১৪)।

## ব্যক্তিগত জীৱন
পৰিয়ালত দিলপাজীয়ে উল্লেখ কৰে যে তেওঁ পিতৃৰ আটাইতকৈ ঘনিষ্ঠ আছিল। দেউতাকক তেওঁ নিজৰ "বন্ধু" বুলি মনত ৰাখে আৰু তেওঁৰ নিজৰ বহু গুণৰ বাবে দেউতাকক কৃতিত্ব দিয়ে। টেলিভিছন আৰু থিয়েটাৰৰ সৈতে জড়িত হোৱাৰ উপৰিও দিলপাজীয়ে কবিতা আৰু সংগীত উপভোগ কৰে আৰু ৰোশন আৰা বেগম, বদে গুলাম আলী খান, মাষ্টাৰ মদন আৰু বেগম আখতাৰক আদৰ কৰে।

১৯৮৯ চনত লাভ মেৰেজত আহমেদ আলীৰ সৈতে দিলপাজীৰ বিবাহপাশত আবদ্ধ হয়। একে বছৰতে পুত্ৰ সন্তান মুস্তাফা আলীৰ জন্ম হয়। ১৯৯২ চনত বিবাহৰ অন্ত পৰে, হিনাই কয় যে আহমেদে তেওঁক খঙত বিবাহ বিচ্ছেদ কৰিছিল। বিবাহ বিচ্ছেদৰ সময়ত দিলপজীৰৰ বয়স আছিল ২৩ বছৰ আৰু পুত্ৰৰ বয়স আছিল ৩ বছৰ।

## তথ্যসূত্ৰ
লক্ষ্মী প্ৰিয়া চন্দ্ৰমৌলী

**লক্ষ্মী প্ৰিয়া চন্দ্ৰমৌলী** () এগৰাকী ৰাষ্ট্ৰীয় বঁটা বিজয়ী ভাৰতীয় অভিনেত্ৰী, যিয়ে মূলতঃ তামিল ছবিত কাম কৰে। মাদ্ৰাচ স্কুল অৱ ছ’চিয়েল ৱৰ্কৰ পৰা মানৱ সম্পদ ব্যৱস্থাপনাত স্নাতকোত্তৰ ডিগ্ৰী লাভ কৰা চন্দ্ৰমৌলীয়ে ইংৰাজী থিয়েটাৰ কোম্পানী ইভামত পূৰ্ণকালীন কৰ্মচাৰী হিচাপে যোগদান কৰে। পিছত তেওঁ ছবি জগতত ভৰি থয়। তেওঁ এগৰাকী প্ৰাক্তন ৰাষ্ট্ৰীয় পৰ্যায়ৰ ক্ৰিকেট খেলুৱৈ, আৰু ৰাষ্ট্ৰীয় আলটিমেট ফ্ৰিছবি চেম্পিয়ন।
## কৰ্মজীৱন
নাটক কোম্পানী ইভামৰ এখন নাটকৰ টিকট বিক্ৰী কৰি থাকোঁতে পৰিচালক মাজিজ থিৰুমেনীয়ে তেওঁৰ ছবি “মুণ্ডিনাম পাৰ্থেনী”ত সহযোগী চৰিত্ৰত অভিনয় কৰিবলৈ কয়। কামৰ পৰা ছুটী লৈ ছবিখনৰ বাবে তেওঁ দহ দিনৰ শ্বুটিং কৰে। পৰিচালক কে বালাচন্দৰৰ সৈতে তেওঁৰ এখন টেলিচিৰিয়েলত কাম কৰাৰ পিছত, আৰু টিভি শ্ব’ ধৰ্মযুধমৰ চৰিত্ৰৰ বাবে অডিচন দিয়াৰ পিছত, তেওঁ পূৰ্ণকালীন অভিনয়ৰ বাবে সিদ্ধান্ত লয়। চাকৰি এৰি শ্ব'টোত বিভিন্ন চৰিত্ৰৰ বাবে কেইবাটাও অডিচনত অংশগ্ৰহণ কৰে আৰু শেষত সাৰদাৰ চৰিত্ৰত অভিনয় কৰে। মুখ্য চৰিত্ৰত অভিনয় কৰা তেওঁৰ প্ৰথমখন ছবি আছিল ব্লেক কমেডী “সুত্ত কাধাই”। ছবিখনত তেওঁ চিলান্থী নামৰ এগৰাকী সাহসী জনজাতীয় ছোৱালীৰ চৰিত্ৰত অভিনয় কৰিছিল, যাৰ বাবে তেওঁ ষ্টাণ্টো কৰিব লগা হৈছিল আৰু ইয়াত কৰা অভিনয়ৰ বাবে ধনাত্মক সমালোচনা লাভ কৰিবলৈ সক্ষম হৈছিল। ২০১৪ চনত তেওঁৰ একমাত্ৰ মুক্তি আছিল “এঞ্জেলছ”, যিখনৰ যোদেদি তেওঁৰ মালয়ালম ছবিত অভিষেক ঘটে। তেওঁৰ পৰৱৰ্তী তামিল মুক্তি আছিল অভিষেক পৰিচালক “ভাডিভেলৰ কল্লাপদাম”।
## বঁটা
*২০২০: শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা (শিৱৰঞ্জিনিউম ইননুম চিলা পেংগালম''ৰ বাবে)

## তথ্য সংগ্ৰহ

## বাহ্যিক সংযোগ
* 

শ্ৰেণী:তামিল চলচ্চিত্ৰৰ অভিনেত্ৰী 
শ্ৰেণী:মালয়ালম চলচ্চিত্ৰৰ অভিনেত্ৰী
 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
কোটি চেন্নয়া

***কোটি চেন্নয়া*** হৈছে ২০০৭ চনৰ এটি ঐতিহাসিক তুলু চলচিত্ৰ যি *কোটি আৰু চেন্নয়া*ৰ জীৱন কাহিনীৰ আধাৰত নিৰ্মাণ কৰা হৈছিল। ছবিখনে তুলুনাডুৰ প্ৰাচীন ঐতিহ্য, সমাজ ব্যৱস্থা আৰু ইতিহাসক একেলগে সংযুক্ত কৰিছে। ছবিখন আনন্দ পি ৰাজুৰ পৰিচালনাত আৰু আৰ ধনৰাজৰ প্ৰযোজনাত প্ৰাৰ্থনা ক্ৰিয়েচনচ্ ব্যানাৰৰ অধীনত মুক্তি লাভ কৰিছিল। ছবিখনত বালাকৃষ্ণ শেট্টি, শেখৰ কোটিয়ান, বিনয়া প্ৰসাদ আৰু নীথুই অভিনয় কৰিছিল।

এই চলচিত্ৰখনে [ভাৰতীয় ৰাষ্ট্ৰীয় চলচ্চিত্ৰ বঁটাত শ্ৰেষ্ঠ তুলু ভাষাৰ চলচ্চিত্ৰ হিচাপে ৫৪তম ৰাষ্ট্ৰীয় চলচ্চিত্ৰ বঁটা লাভ কৰিছিল। লগতে অভিনেত্ৰী নীথুয়ে ২০০৭ চনৰ কৰ্ণাটক ৰাজ্যিক চলচ্চিত্ৰ বঁটাত শ্ৰেষ্ঠ সহঃ অভিনেত্ৰীৰ বঁটা লাভ কৰিছিল।

## অভিনয়
*কোটিৰ চৰিত্ৰত বালকৃষ্ণ শ্বেট্টী
*চেন্নয়াৰ চৰিত্ৰত শেকাৰ কোটিয়ান
*কিন্নিদাৰুৰ চৰিত্ৰত বিনয় প্ৰসাদ
*দেয়ী বৈদিথিৰ চৰিত্ৰত নিথু
*নবীন ডি পাদিল
*কে পি জগদীশ অধিকাৰী
*প্ৰকাশ পদুবিদ্ৰী
*চেথান ৰায়

## তথ্যসূত্ৰ

শ্ৰেণী:পৌৰাণিক কথা
শ্ৰেণী:তুলু চলচ্চিত্ৰ
নুনু (গায়িকা)

**নেওমি আহাৰোনি-গাল** (হিব্ৰু:נעמי אהרוני-גל; জন্ম: ৭ ছেপ্টেম্বৰ, ১৯৯৮), তেওঁৰ মঞ্চ নাম **নুনু** (נונו), ইজৰাইলৰ এজন পৰিবেশক। 

## জীৱনী
আহাৰনি-গাল ইজৰাইলৰ তেল আৱিবৰ কেৰেম হা তেইমানিম অঞ্চলত মিচাল আৰু দোৰোন আহাৰনিৰ সন্তান হিচাপে জন্মগ্ৰহণ কৰে আৰু সঁহাৰি পায়। শৈশৱত, তেওঁ হেৰজ্লিয়া হিব্ৰু জিমনাছিয়াম আৰু তেল আৱিবৰ হাইস্কুল আলেফ অৱ আৰ্টছত অধ্যয়ন কৰিছিল। তেওঁ ইজৰাইল প্ৰতিৰক্ষা বাহিনী (IDF)-ত খ্যাতনামা জাজ (Jazz) গায়িকা হিচাপে নিয়োগ হৈছিল আৰু ৰিমন সংগীত বিদ্যালয়ত সন্মানজনক সংগীত শিক্ষাৰ্থীসকলৰ বাবে বিশেষ পাঠ্যক্ৰম অনুসৰি অধ্যয়ন কৰিছিল, য'ত সেনা বাহিনীৰ সংগীত দলৰ সৈতে তেওঁ সামৰিক সেৱাও দিছিল। 

## ডিস্ক'গ্ৰাফি

### ষ্টুডিঅ' এলবাম
* ২০২২: *ষ্টেটাছ* 
* ২০২৫: *মা হুটজ মিজেহ* ("এইটাৰ বাহিৰে আনকি") 

### মিনি-এলবাম
* ২০২২: *নুনু ৰিমিক্স* - ইপি 
* ২০২২: *লাইভ পাৰ্ফৰমেন্সেছ এট মিফাল হাপাইছ* - ইপি 

### চিংগল

## বাহ্যিক সংযোগ

*
*

## তথ্যসূত্ৰ

শ্ৰেণী:ইজৰাইল
শ্ৰেণী:গায়িকা
কাকেনিয়া টাইয়া

**কাকেনিয়া টাইয়া** (a; জন্ম:-১৯৭৮) কেনিয়াৰ এগৰাকী শিক্ষাবিদ, নাৰীবাদী আৰু সামাজিক কৰ্মী। 

তেওঁ মাছাই গাঁৱৰ এনোছায়েনৰ ছোৱালীৰ বাবে প্ৰাথমিক বৰ্ডিং স্কুল কাকেনিয়া চেণ্টাৰ ফৰ এক্সেলেন্সৰ প্ৰতিষ্ঠাপক আৰু সভানেত্ৰী। ২০০৯ চনৰ মে' মাহত ৩০ জনীয়া প্ৰথম শ্ৰেণীয়ে নামভৰ্তি কৰে। এই কেন্দ্ৰটোৱে পিতৃ-মাতৃয়ে নিজৰ নামভৰ্তি কৰা কন্যাসকলক মহিলাৰ যৌনাংগ বিকৃতকৰণ (FGM/C) বা বলপূৰ্বক বিবাহৰ বলি নকৰিবলৈ সন্মত হ'ব লাগে।

## প্ৰাৰম্ভিক জীৱন আৰু শিক্ষা
আঠটা সন্তানৰ ভিতৰত টাইয়া ডাঙৰ।মাছাইৰ পৰম্পৰা আৰু সংস্কৃতিয়ে নিৰ্দেশ দিছিল যে টাইয়াক প্ৰায় পাঁচ বছৰ বয়সতে নিয়োজিত কৰা উচিত, কিশোৰ অৱস্থাত নাৰী যৌনাংগ বিকৃতি (FGM) কৰা উচিত আৰু তাৰ পিছত স্কুল এৰি তেওঁক বিয়া দিয়া উচিত। তেওঁ দেউতাকৰ সৈতে আলোচনা কৰি সিদ্ধান্তত উপনীত হ'ল যে- তেওঁ তেতিয়াহে বিকৃতকৰণ কৰাব, যেতিয়া তেওঁক শিক্ষা অব্যাহত ৰাখিবলৈ আৰু হাইস্কুলীয়া শিক্ষা সম্পূৰ্ণ কৰিবলৈ অনুমতি দিয়া হ'ব৷

টাইয়াই ভাৰ্জিনিয়াৰ লিঞ্চবাৰ্গৰ ৰেণ্ডলফ-মেকন উইমেন কলেজৰ পৰা স্নাতক ডিগ্ৰী লাভ কৰিছে। তাত ছাত্ৰী হৈ থকাৰ সময়ত তেওঁ ৱাশ্বিংটন পোষ্টত "কাকেনিয়াৰ প্ৰতিশ্ৰুতি" শীৰ্ষক চাৰিটা খণ্ডৰ ধাৰাবাহিকৰ বিষয়বস্তু আছিল। তাৰ পিছত টাইয়াই পিটচবাৰ্গ বিশ্ববিদ্যালয়ৰ পৰা শিক্ষাত ডক্টৰেট ডিগ্ৰী লাভ কৰে আৰু তাৰ পৰাই তেওঁ শ্বেথ আন্তঃৰাষ্ট্ৰীয় যুৱ প্ৰাক্তন ছাত্ৰ কৃতিত্ব বঁটা লাভ কৰে।

## বঁটা
টাইয়াই ছোৱালীক শিক্ষা দিয়াৰ বাবে কৰা কামক স্বীকৃতি দিয়া কেইবাটাও বঁটা লাভ কৰিছে৷ তাৰে ভিতৰত আছে-ভিটাল ভইচেছ গ্ল'বেল লিডাৰশ্বিপ এৱাৰ্ড (২০১১) চিএনএন টপ টেন হিৰো অৱ দ্য ইয়েৰ (২০১৩), আৰু ফেমিনিষ্ট মেজৰিটি ফাউণ্ডেশ্যনৰ পৰা গ্ল'বেল উইমেনছ ৰাইটছ এৱাৰ্ড (২০১৩)।

## তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
চুতিমন চুয়েংচাৰোএনচুকয়িং

**চুতিমন চুয়েংচাৰোএনচুকয়িং** (থাই: ชุติมณฑน์ จึงเจริญสุขยิ่ง, ইংৰাজী: Chutimon Chuengcharoensukying; জন্ম ২ ফেব্ৰুৱাৰী ১৯৯৬), ডাকনাম **আওকবাব** (ออกแบบ), এগৰাকী থাই মডেল আৰু অভিনেত্ৰী। তেওঁ ২০১৭ চনৰ চলচ্চিত্ৰ *বেড জিনিয়াচ*ত লিনৰ ভূমিকাৰ বাবে প্ৰসিদ্ধ। ২০২৪ চনত, তেওঁ *হাংগাৰ* চলচ্চিত্ৰত অভিনয়ৰ বাবে আন্তৰ্জাতিক এমি বঁটাত শ্ৰেষ্ঠ অভিনেত্ৰী বঁটা লাভ কৰে।

## প্ৰাৰম্ভিক জীৱন আৰু শিক্ষা
চুতিমন ১৯৯৬ চনৰ ২ ফেব্ৰুৱাৰী তাৰিখে বেংকক, থাইলেণ্ডত জন্মগ্ৰহণ কৰে। তেওঁ এজন থাই-চীনা পৰিয়ালৰ সদস্য। তেওঁৰ চীনা পৰিয়ালিক উপনাম ঝুআং (莊)। তেওঁ চুলালংকৰ্ণ বিশ্ববিদ্যালয়ত সুন্দৰ আৰু প্ৰয়োগিক কলা অধ্যয়ন কৰে। তেওঁৰ ডাকনাম "আওকবাব", যাৰ অৰ্থ থাই ভাষাত 'ডিজাইন'।

## কেৰিয়াৰ
চুতিমনে ১৫ বছৰ বয়সতে মডেলিঙৰ জগতে প্ৰৱেশ কৰে। তেওঁ প্ৰথমগৰাকী থাই মডেল যাক হাৰ্পাৰচ্ বজাৰ ইউ.কে.ত ২০১৩ চনৰ অক্টোবৰত "এ শ্বেডো ক'ব এ জেড এম্পেয়াৰ" শীৰ্ষক ফেচন ফটোশ্যুটত স্থান দিয়া হয়। লগতে, তেওঁ "আনফ্ৰেইণ্ড" (হেলমেটহেডচ্) আৰু "পাঝোনপাই" (মিচেছ স্লেভ) গানৰ মিউজিক ভিডিঅ'ত অংশ গ্ৰহণ কৰে। এছ এছ নৱাপোল থাম্ৰংগ্ৰত্তনাৰিটৰ "থেংক ইউ ফ'ৰ শ্বেয়াৰিং" চুটি চলচ্চিত্ৰতো অভিনয় কৰে। 
২০১৭ চনত *বেড জিনিয়াচ* চলচ্চিত্ৰত "লিন"ৰ ভূমিকাত অভিনয় কৰি তেওঁ ব্যাপক স্বীকৃতি লাভ কৰে। এই চলচ্চিত্ৰৰ বাবে তেওঁ ১৬তম নিউ ইয়ৰ্ক এছিয়ান চলচ্চিত্ৰ মহোৎসৱত *স্ক্ৰীণ ইণ্টাৰনেশ্যনেল ৰাইজিং ষ্টাৰ এছিয়া* বঁটা লাভ কৰা প্ৰথমগৰাকী থাই অভিনেত্ৰী হয়।

## চলচ্চিত্ৰগ্ৰাফি

### চলচ্চিত্ৰ

### দূৰদৰ্শন শৃংখলা

## বঁটা আৰু মনোনয়ন

## বাহ্যিক সংযোগ
* 
* 

## তথ্যসূত্ৰ

শ্ৰেণী:থাই অভিনেত্ৰী
জেম্মা নুনু কুম্বা

**জেমা নুনু কুম্বা** (ইংৰাজী: Jemma Nunu Kumba; জন্ম: ১৯৬৬) এগৰাকী দক্ষিণ চুদানৰ ৰাজনীতিবিদ। বৰ্তমান দক্ষিণ চুদানৰ লিংগ, শিশু আৰু সমাজ কল্যাণ মন্ত্ৰী। ২০০৪ চনত ব্যাপক শান্তি চুক্তিৰ আৰম্ভণিতে তেওঁ চুদান মহিলা সংসদীয় ককাছ প্ৰতিষ্ঠা কৰিছিল। এছ পি এল এম-এ তেওঁক পুনৰুজ্জীৱিত পৰিৱৰ্তনশীল ৰাষ্ট্ৰীয় বিধানসভাৰ (আৰ-টি এন এল এ) অধ্যক্ষ হিচাপে নিৰ্বাচিত কৰে। তেওঁ দক্ষিণ চুদানৰ সংসদৰ সভাপতিত্ব কৰা প্ৰথমগৰাকী মহিলা হিচাপে পৰিগণিত হয়।

## আৰম্ভণি জীৱন
জেম্মা নুনু কুম্বাৰ জন্ম পশ্চিম ইকুৱেটোৰিয়াৰ টম্বুৰা কাউণ্টিত হৈছিল। শৈশৱ কালত, তেওঁ টম্বুৰা কাউণ্টিৰ পৰা মধ্য আফ্ৰিকাৰ এটা উদ্বাস্তুশিবিৰলৈ স্থানান্তৰিত হৈছিল। পাছত, তেওঁ ১৯৮৩ৰ পৰা ১৯৮৬লৈ জুবাত জুবা ডে নামৰ মাধ্যমিক বিদ্যালয়ত অধ্যয়ন কৰিছিল। ১৯৯১ চনত, জেম্মাই খাৰ্তুম এৰি কিডেপো উপত্যকাত গৈ তেওঁৰ স্বামীৰ সৈতে যোগদান কৰে, যি সেই সময়ত SPLM/A দ্বাৰা মুক্ত কৰা অঞ্চলসমূহৰ অন্যতম আছিল। 

## ব্যক্তিগত জীৱন
তেওঁৰ স্বামী ফেষ্টো কুম্বা, যি পূৰ্বৰ পশু সম্পদ আৰু মাছচাষ মন্ত্ৰী আছিল আৰু তেওঁ জান্দে জনগোষ্ঠীৰ অন্তৰ্গত। দম্পতীটোৰ চাৰি সন্তান আছে।

## তথ্যসূত্ৰ
শ্ৰেণী:চুদান
শ্ৰেণী:মহিলা ৰাজনীতিবিদ
টাই দন জনগোষ্ঠী

**বগা টাই** (ইংৰাজীঃ White Tai) , **টাই-খাও** বা **টাই-ডন** হৈছে চীন, লাওছ আৰু ভিয়েটনামৰ এটা টাই জনগোষ্ঠী। ভিয়েটনামত তেওঁলোকক টাই দন বুলি কোৱা হয় আৰু অইন টাই জনগোষ্ঠীৰ গোটত অন্তৰ্ভুক্ত কৰা হয়। ভিয়েটনাম চৰকাৰৰ দ্বাৰা স্বীকৃত ৫৪টা জনগোষ্ঠীৰ ভিতৰত টাই জাতি হৈছে তৃতীয় বৃহত্তম জাতি। তেওঁলোকে চীনৰ য়ুন্নান পৰা ভিয়েটনাম আৰু লাওছলৈ প্ৰব্ৰজন কৰিছিল।
শ্ৰেণী:টাই জাতি
প্ৰিন্সেছ দুদু

**প্ৰিন্সেছ দুদু** (জন্ম ২০ অক্টোবৰ ১৯৭৮, বেনিন চিটি) হৈছে নাইজেৰিয়াৰ এগৰাকী টাইকোৱাণ্ডো খেলুৱৈ, যিয়ে মহিলাৰ হেভিওয়েইট শাখাত প্ৰতিযোগিতা কৰিছে। তেওঁ ২০০৩ অল-আফ্ৰিকা গেমছত ৭২ কিঃ গ্ৰামৰ ওপৰৰ শাখাত সোণৰ পদক লাভ কৰিছিল আৰু ২০০৪ গ্ৰীষ্মকালীন অলিম্পিকত নাইজেৰিয়াৰ প্ৰতিনিধিত্ব কৰিছিল। 

ডুদুৱে ২০০৪ গ্ৰীষ্মকালীন অলিম্পিকত নাইজেৰিয়াৰ হৈ মহিলা হেভিওয়েইট (+৬৭ কিঃ গ্ৰাম) শাখাত প্ৰতিযোগিতা কৰিবলৈ যোগ্যতা অৰ্জন কৰিছিল। তেওঁ মাৰকোৰ্কোৰিৰ মুনিয়া বুৰ্গুইগৰ পিছত দ্বিতীয় স্থান অধিকাৰ কৰি কাইৰো, মিছৰত অনুষ্ঠিত আফ্ৰিকান অলিম্পিক যোগ্যতা প্ৰতিযোগিতাৰ জৰিয়তে স্থান লাভ কৰিছিল। 

তেওঁৰ প্ৰথমখন খেলতে জৰ্ডানৰ নাদিন দাৱানিৰ বিপক্ষে ৯-১২ ব্যৱধানত পৰাজিত হয় আৰু পুনৰ্প্ৰৱেশৰ সুযোগ নাপায়।

## বাহ্যিক সংযোগ
*অলিম্পিক.org ত প্ৰিন্সেছ দুদু 

 

## তথ্যসূত্ৰ

শ্ৰেণী:ক্ৰীড়াবিদ
সাথী লীলাৱতী (১৯৯৫ চলচ্চিত্ৰ)

**সাথী লীলাৱতী  **  () ১৯৯৫ চনৰ বালু মহেন্দ্ৰৰ পৰিচালনা, সহ-লেখন, চিত্ৰগ্ৰহণ আৰু সম্পাদনাত নিৰ্মিত এখন ভাৰতীয় তামিল ভাষাৰ কমেডী ছবি। ছবিখনত ৰমেশ অৰবিন্দ, কল্পনা (অভিনেত্ৰী) আৰু হীৰাই মুখ্য ভূমিকাত অভিনয় কৰিছে। সহযোগী চৰিত্ৰত অভিনয় কৰিছে কোভাই সৰলা আৰু কমল হাছানে। ছবিখনৰ কাহিনী অৰুণক (অৰবিন্দ) কেন্দ্ৰ কৰি ঘূৰ্ণায়মান, যিয়ে পত্নী লীলাৱতীৰ (কল্পনা) সাধাৰণ চেহেৰা আৰু শকত হোৱা বাবে অসন্তুষ্ট হৈ প্ৰিয়াৰ (হীৰা) সৈতে বিবাহ বহিৰ্ভূত প্ৰেমত লিপ্ত হয়।

ছবিখনৰ প্ৰযোজক কমল হাছান।  ১৯৮৯ চনৰ আমেৰিকান ছবি শ্বি-ডেভিলৰ পৰা শিথিলভাৱে অভিযোজিত সাথী লীলাৱতীৰ কাহিনী অনন্থুৱে ৰচনা কৰিছে। সংলাপ ক্ৰেজী মোহনৰ। সংগীত ৰচনা ইলায়াৰাজাৰ। ১৯৯৫ চনৰ ১৫ জানুৱাৰীত মুক্তি পোৱা সাথী লীলাৱতী ব্যৱসায়িকভাৱে সফল হৈছিল। হিন্দী ভাষাত বিবি নং ১ (১৯৯৯) আৰু কানাড়া ভাষাত ৰামা শামা ভামা (২০০৫) নামেৰে পুনৰ নিৰ্মাণ কৰা হয়। কানাড়াখনত অৰবিন্দ আৰু হাছানে পুনৰ নিজৰ চৰিত্ৰত অভিনয় কৰিছিল।

## তথ্য সংগ্ৰহ

## বাহ্যিক সংযোগ
* 
*  
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তামিল চলচ্চিত্ৰ
 শ্ৰেণী:১৯৯৫ বৰ্ষৰ চলচ্চিত্ৰ
গু কাইলাই

**গু কাইলাই** (ইংৰাজী: Gu Kailai; জন্ম: ১৫ নৱেম্বৰ ১৯৫৮) এগৰাকী চীনা আইনজীৱী আৰু ব্যৱসায়ী, যি চীনৰ প্ৰভাৱশালী ৰাজনীতিজ্ঞ ব’ জিলাইৰ দ্বিতীয় পত্নী। ২০১২ চনৰ আগষ্ট মাহত গুক ব্ৰিটিছ ব্যৱসায়ী নীল হেইউডক হত্যা কৰাৰ অপৰাধত দোষী সাব্যস্ত কৰা হয় আৰু নিলম্বিত মৃত্যুদণ্ড দিয়া হয়, পিছলৈ ২০১৫ চনৰ ডিচেম্বৰ মাহত যাৱজ্জীৱন কাৰাদণ্ডলৈ হ্ৰাস কৰা হয়।

## আৰম্ভণি জীৱন আৰু পেচাদাৰী জীৱন
গু কাইলাইয়ে ১৯৫৮ চনত জন্মগ্ৰহণ কৰে। তেওঁ আইন অধ্যয়ন কৰি নামী আইনজীৱী হিচাপে আত্মপ্ৰকাশ কৰে। গু বেইজিং চেণ্ট্ৰেল পিপল্‌চ ইউনিভাৰচিটিত অধ্যয়ন কৰিছিল। তেওঁ এগৰাকী সফল ব্যৱসায়ীও আছিল, যিয়ে আন্তৰ্জাতিক বিনিয়োগৰ ক্ষেত্ৰতো কাম কৰিছিল।

## হত্যাকাণ্ড আৰু বিচাৰ
২০১১ চনত ব্ৰিটিছ ব্যৱসায়ী নীল হেইউড আছিল গু আৰু তেওঁৰ পৰিয়ালৰ লগত সংযুক্ত। পিছত, তেওঁক বিষ প্ৰয়োগ কৰি হত্যা কৰা হয় বুলি অভিযোগ উঠে। 

২০১২ চনত গু কাইলাইক বিচাৰ কৰা হয় আৰু তেওঁ দোষ স্বীকাৰ কৰে। আদালতে তেওঁক মৃত্যুদণ্ডৰ স্থগিতাদেশ প্ৰদান কৰে, যাৰ অৰ্থ আছিল যে ভাল আচৰণৰ ভিত্তিত তেওঁৰ শাস্তি যাবজ্জীৱন কাৰাদণ্ডলৈ পৰিবৰ্তিত হ'ব।

## প্ৰভাৱ আৰু পৰিণতি
গু কাইলাইৰ ঘটনা চীনৰ ৰাজনীতি আৰু আইন ব্যৱস্থাত গভীৰ প্ৰভাৱ পেলায়। ইয়াৰ ফলত তেওঁৰ স্বামী ব’ জিলাইৰ ৰাজনৈতিক অৱসান ঘটে।

## ব্যক্তিগত জীৱন
গু কাইলাই আৰু ব’ জিলাইৰ এজন পুত্ৰ আছে, ব’ গুয়াগুৱাৰ। তেওঁৰ পৰিয়াল বিত্তশালী আৰু চীনৰ ৰাজনৈতিক অভিজাত শ্ৰেণীৰ অংশ আছিল।

## তথ্যসূত্ৰ

শ্ৰেণী:চীনৰ ব্যক্তি
মাইয়া ৱিলিয়ামছ

**মাইয়া ৱিলিয়ামছ** (জন্ম ১৮ ডিচেম্বৰ ১৯৬২) এগৰাকী আমেৰিকান লেখিকা, টেলিভিছন প্ৰযোজক, আৰু চিত্ৰনাট্যকাৰ।

## প্ৰাৰম্ভিক জীৱন
ৱিলিয়ামছে ক'ৰভেলিছ, অ'ৰিগনত জন্ম গ্ৰহণ কৰিছিল। তেওঁৰ পিতা প্ৰসিদ্ধ বনসম্পদ বিশেষজ্ঞ কেৰ'ল বি. ৱিলিয়ামছ জুনিয়ৰ। ৱিলিয়ামছ নিউ হেভেন, কানেক্টিকাট আৰু বাৰ্কলে, কেলিফ'ৰ্নিয়াত ডাঙৰ-দীঘল হৈছিল। তেওঁ বাৰ্কলে উচ্চতৰ বিদ্যালয়ত শিক্ষা গ্ৰহণ কৰিছিল আৰু ১৯৮৪ চনত হাৰ্ভাৰ্ড কলেজৰ পৰা স্নাতক হয়, য'ত তেওঁ দ্য হাৰ্ভাৰ্ড লেম্পুন-ৰ প্ৰথম আফ্ৰিকান-আমেৰিকান বিষয়াসভাৰ সদস্য আছিল।

## কেৰিয়াৰ
ৱিলিয়ামছে কেইবাখনো টেলিভিছন শৃংখলাৰ চিত্ৰনাট্য লিখিছে আৰু প্ৰযোজনা কৰিছে, যেনে *ৰক, এমেন, দ্য ফ্ৰেচ প্ৰিন্স অৱ বেল এয়াৰ, দ্য ৱেয়ান্স ব্ৰ'ছ., এমএডি টিভি, ৰাগ্ৰাটছ, ফিউচাৰামা* আৰু *দ্য হণ্টেড হাথাৱেজ*। 

উইলিয়ামছে ২০০৪ চনত তেওঁৰ প্ৰথমখন শিশুসাহিত্য গ্ৰন্থ, *দ্য গ'ল্ডেন আৱাৰ* লিখে, যি ফ্ৰান্স বিপ্লৱৰ সময়ৰ এক সময়ভ্ৰমণ কাহিনী। তাৰ পিছত তেওঁ *দ্য আৱাৰ অৱ দ্য ক'ব্ৰা* (২০০৬), প্ৰাচীন মিচৰৰ আধাৰত, আৰু *দ্য আৱাৰ অৱ দ্য আউটল* (২০০৭), উনবিংশ শতিকাৰ কেলিফ'ৰ্ণিয়াৰ আধাৰত, প্ৰকাশ কৰে। তেওঁৰ সমসাময়িক খ্যাতিৰ বিপদ লৈ লিখা গ্ৰন্থ *দ্য ফিজি হুইজ কিড: দ্য ৰাইজ এণ্ড ফল অৱ এ হলিউড ন'বডি* ২০১০ চনত প্ৰকাশ পায়। তেওঁৰ আটাইতকৈ সাম্প্ৰতিক গ্ৰন্থ হৈছে *মিডিল স্কুল কুল* (২০১৪)।

## ব্যক্তিগত জীৱন
ৱিলিয়ামছে টিভি লেখক পেট্ৰিক এম. ভেৰ'ন, সন্তান আৰু এটা কুকুৰৰ সৈতে পেচিফিক পেলিচেডছত বাস কৰে।

## তথ্যসূত্ৰ
 

 

 

শ্ৰেণী:জীৱিত ব্যক্তি 
শ্ৰেণী:লেখিকা 
শ্ৰেণী:আমেৰিকা যুক্তৰাষ্ট্ৰৰ ব্যক্তি
মাইয়া দ্য ডন

**মাইয়া আৰ্লি**, পেছাদাৰীভাৱে **মাইয়া দ্য ডন** নামেৰে পৰিচিত, এগৰাকী আমেৰিকান ৰেপাৰ আৰু গীতিকাৰ। তেওঁ তেওঁৰ গীত "টেলফি"ৰ বাবে বেছিকৈ পৰিচিত। 

## জীৱন আৰু জীৱিকা
মাইয়া আৰ্লি নিউয়ৰ্কৰ ব্ৰুকলিনত জন্মগ্ৰহণ কৰিছিল। কৈশোৰ কালৰ পৰাই তেওঁ ৰেপিং উপভোগ কৰিছিল আৰু নিজৰ ভায়েকৰ সৈতে বেটল ৰেপ কৰিছিল।

"মাইয়া দ্য ডন" নামৰে, তেওঁ প্ৰথমে টিক্‌টক্‌ত বিউটি-সম্পৰ্কীয় সামগ্ৰীবোৰৰ ভিডিঅ' তৈয়াৰ কৰিছিল। ২০২২ চনত, প্ৰায় ৫ লাখ অনুসৰণকাৰী থাকোঁতে, তেওঁ সংগীত সৃষ্টি আৰু মুক্তিৰ দিশত ধাবিত হয়। "চিৰাক" আৰু "২২২" শীৰ্ষক গানসমূহৰ জৰিয়তে তেওঁ টিক্‌টক্‌ত জনপ্ৰিয়তা লাভ কৰে।

তেওঁৰ সফল গীত "টেলফি" ২০২২ চনৰ অক্টোবৰ মাহত মুক্তি পায়, আৰু ইউটিউবত প্ৰায় ১০ লাখ দৰ্শন লাভ কৰে। এই গীতটো টেলফাৰ ব্ৰেণ্ডৰ জনপ্ৰিয় বেগৰ বিষয়ে উল্লেখ কৰে।

২০২৩ চনৰ জানুৱাৰীত, তেওঁ আৰু ব্ৰুকলিনৰ আন এজন ৰেপাৰ লোলা ব্ৰুক ফ্ল’ মিলিৰ "Conceited" ৰিমিক্সত বিশেষ শিল্পী হিচাপে অংশ গ্ৰহণ কৰে। তেওঁ নিউ ইয়ৰ্ক ফেশ্বন উইকত MEFeater-ৰ গেলেনটাইনৰ অনুষ্ঠানত পৰিৱেশন কৰে। ২০২৩ চনৰ মাৰ্চত, টিক্‌টকে #WomeninHipHop অভিযানৰ অংশ হিচাপে তেওঁক "Visionary Voices" সন্মান প্ৰদান কৰে।

২০২৩ চনৰ শেষৰ ফালে, তেওঁ ফ্ল’ মিলিৰ "থেংচ ফ'ৰ কামিং হিয়াৰ, হো" পৰ্য্যটনত সহায়ক শিল্পী হিচাপে অংশগ্ৰহণ কৰে।

তেওঁৰ প্ৰথম এলবাম "Hot Commodity" RCAৰ অধীনত ২০২৩ চনৰ অক্টোবৰ মাহত মুক্তি পাইছিল।

২০২৪ চনত, তেওঁ XXL Freshman Class ২০২৪ৰ বাবে নিৰ্বাচিত হৈছিল। 

## বাহ্যিক সংযোগ
* ইনষ্টাগ্ৰামত মাইয়া দ্য ডন 
* AllMusic-ত মাইয়া দ্য ডন

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:গায়িকা
শ্ৰেণী:গীতিকাৰ
নেবিলা আব্দুলমেলিক

**নেবিলা আব্দুলমেলিক** () এগৰাকী ইথিঅ'পিয়াৰ নাৰীবাদী কৰ্মী আৰু বিশিষ্ট মহিলা অধিকাৰ কৰ্মী। ২০১৩ চনত নিৰ্মমভাৱে ধৰ্ষণৰ সন্মুখীন হোৱা লিজ নামৰ ১৬ বছৰীয়া কেনিয়ান ছোৱালী এজনীৰ ন্যায় বিচাৰি আৰম্ভ কৰা #JusticeforLiz অভিযানৰ নেতৃত্ব দিয়াৰ বাবে তেওঁ সুপৰিচিত আছিল। নেবিলাই ইয়াৰ পূৰ্বে আফ্ৰিকাত মহিলাৰ বৃদ্ধিৰ পোষকতা কৰা প্ৰতিষ্ঠান ফেমনেটত সংবাদ মাধ্যমৰ সম্পৰ্কৰ পৰিচালক হিচাপে কাম কৰিছিল। 

## প্ৰাৰম্ভিক জীৱন আৰু শিক্ষা
নেবিলাই ইথিঅ'পিয়াৰ আদিছ আবাবাত জন্মগ্ৰহণ কৰিছিল। হাৰাৰী মূলৰ এগৰাকী মুছলমান যুৱতী হিচাপে তেওঁ কয় যে তেওঁ বৈষম্যৰ সন্মুখীন হৈছিল, যাৰ ফলত তেওঁ এগৰাকী কৰ্মী হোৱাত প্ৰভাৱ পৰিছিল। আমেৰিকাত উচ্চ অধ্যয়নৰ বাবে বৃত্তি লাভ কৰে আৰু লছ এঞ্জেলছৰ কেলিফৰ্ণিয়া বিশ্ববিদ্যালয়ৰ পৰা আফ্ৰিকান অধ্যয়নত এম এ ডিগ্ৰী লাভ কৰে।

## কৰ্মজীৱন
নেবিলাই নাৰী অধিকাৰৰ পোষকতা কৰা এগৰাকী কৰ্মী হিচাপে তেওঁ নিজৰ কেৰিয়াৰ অব্যাহত ৰাখিছিল। ৪০ খনতকৈও অধিক দেশ ভ্ৰমণ কৰি কেইবাটাও মানৱ অধিকাৰ সংস্থাৰ সৈতে নেবিলাই কাম কৰিছে। তেওঁ ফেমনেটকে ধৰি প্যান-আফ্ৰিকান মহিলা অধিকাৰ সংস্থাসমূহৰ লগতে আফ্ৰিকান গভৰ্নেন্স আৰ্কিটেকচাৰ সচিবালয়ৰ জৰিয়তে আফ্ৰিকান ইউনিয়নৰ সৈতে কাম কৰিছিল।

২০১৩ চনত লিজৰ দলবদ্ধ ধৰ্ষণৰ পিছত তেওঁ #JusticeforLiz শীৰ্ষক অনলাইন আবেদন আৰম্ভ কৰে আৰু এই আবেদনত ধৰ্ষণকাৰীসকলক মৃত্যুদণ্ডৰ দাবীত ২০ লাখতকৈ অধিক স্বাক্ষৰ লাভ কৰে।

দুবছৰৰ পিছত ২০১৫ চনত তেওঁ বিশেষভাৱে গ্ল'বেল গ'লছৰ বিকাশৰ সময়ত বহনক্ষম উন্নয়ন লক্ষ্য-৫, সৃষ্টিৰ পোষকতা কৰে। ২০২১ চনৰ আগষ্ট মাহত তেওঁক আফ্ৰিকান মহিলা কৰ্মীৰ ভিতৰত অন্যতম হিচাপে তালিকাভুক্ত কৰা হয় যিসকলক গ্ল'বেল চিটিজেন নামৰ আন্তঃৰাষ্ট্ৰীয় সংস্থা আৰু ওকালতি সংস্থাই ৱিকিপিডিয়াত লিখিবলগীয়া প্ৰবন্ধৰ যোগ্য বুলি বিবেচিত কৰে।

## তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
শ্ৰেণী:নাৰীবাদী
শ্ৰেণী:ইথিঅ'পিয়াৰ ব্যক্তি
অনিপৰ্ণ চেলাৰ্মবুৰণাৱোং

**অনিপৰ্ণ চেলাৰ্মবুৰণাৱোং** (থাই: อนิพรณ์ เฉลิมบูรณะวงศ์; ৰোমান লিপি: Aniphon Chaloemburanawong; জন্ম ১৯ মাৰ্চ ১৯৯৪) এগৰাকী থাই অভিনেত্ৰী, মডেল আৰু সৌন্দৰ্য্য প্ৰতিযোগিতা বিজেতা। তেওঁ মিছ ইউনিভাৰ্চ থাইলেণ্ড ২০১৫ বিজয়ী হয়। তেওঁ থাইলেণ্ডৰ প্ৰতিনিধিত্ব কৰি মিছ ইউনিভাৰ্চ ২০১৫ প্ৰতিযোগিতাত অংশগ্ৰহণ কৰিছিল, য’ত শীৰ্ষ ১০ স্থান লাভ কৰে আৰু শ্ৰেষ্ঠ ৰাষ্ট্ৰীয় পোছাকৰ পুৰস্কাৰ লাভ কৰে।

## ব্যক্তিগত জীৱন
অনিপৰ্ণ, যাক "নাট" নামেৰে জনা যায়, চিং বুৰীত জন্মগ্ৰহণ কৰিছিল। দৰিদ্ৰ পৰিয়ালৰ বাবে তেওঁৰ শৈশৱতে বিভিন্ন কাম কৰিছিল, যেনে বজাৰত মায়েৰ সৈতে ভাজি বিক্ৰী কৰা। তেওঁ লাম্পাংত জুনিয়ৰ উচ্চ বিদ্যালয় সমাপ্ত কৰে।

তেওঁ ২০১৯ চনত থাম্মাছাট বিশ্ববিদ্যালয়ৰ সমাজ প্ৰশাসন বিভাগৰ পৰা স্নাতক হয়।  এছা মডেল হিচাপে তেওঁৰ পেচা অব্যাহত ৰাখে। তেওঁ ১৭ বছৰ বয়সত থাই ছুপাৰমডেল প্ৰতিযোগিতা ২০১১-ৰ শীৰ্ষ ১০ প্ৰতিযোগীৰ ভিতৰত আছিল।

## সৌন্দৰ্য্য প্ৰতিযোগিতা
### মিছ ইউনিভাৰ্চ থাইলেণ্ড ২০১৫
অনিপৰ্ণ চেলাৰ্মবুৰণাৱোং ১৮ জুলাই ২০১৫ তাৰিখে মিছ ইউনিভাৰ্চ থাইলেণ্ড ২০১৫ শিৰোপা লাভ কৰে। এই প্ৰতিযোগিতাৰ ফাইনেল ব্যাংককত অনুষ্ঠিত হৈছিল। তেওঁ লাম্পাং প্ৰদেশৰ পৰা প্ৰথমগৰাকী বিজয়ী আছিল।

### মিছ ইউনিভাৰ্চ ২০১৫
তেওঁ ২০ ডিচেম্বৰ ২০১৫ তাৰিখে লাছ ভেগাছত অনুষ্ঠিত মিছ ইউনিভাৰ্চ ২০১৫-ত থাইলেণ্ডৰ প্ৰতিনিধিত্ব কৰে। তেওঁ শীৰ্ষ ১০ স্থানত উন্নীত হয় আৰু তেওঁৰ 'টুক-টুক' অনুপ্ৰাণিত ৰাষ্ট্ৰীয় পোছাকৰ বাবে শ্ৰেষ্ঠ ৰাষ্ট্ৰীয় পোছাকৰ পুৰস্কাৰ লাভ কৰে।

## চলচ্চিত্ৰ
  

## টেলিভিছন
  

## সংগীত ভিডিঅ'

## বাহ্যিক সংযোগ
*  
* 

## তথ্যসূত্ৰ

শ্ৰেণী:থাই অভিনেত্ৰী
আজেব মেছফিন

**আজেব মেছফিন হাইলে** (; জন্ম: ২১ ডিচেম্বৰ ১৯৬৬) ইথিঅ'পিয়াৰ এগৰাকী ৰাজনীতিবিদ যি ২০০১ চনৰ পৰা ২০১২ চনলৈকে ইথিঅ'পিয়াৰ দ্বিতীয় প্ৰথম মহিলা আছিল৷ তেওঁ ইথিঅ'পিয়াৰ নেচনেল ইনিচিয়েটিভ ফৰ মেণ্টেল হেল্থৰ প্ৰতিষ্ঠাপক আৰু পৃষ্ঠপোষক। ২০০৯ চনৰ আৰম্ভণিতে *এনডাউমেণ্ট ফাণ্ড ফৰ দ্য ৰিহেবিলিটেচন অৱ টিগ্ৰে*ৰ মুৰব্বী আবাদি জেমুৱে তেওঁক চিইঅ' হিচাপে নিযুক্তি দিয়ে। 

## জীৱন
টিগ্ৰে অঞ্চলৰ ৱেলকাইতত জন্মগ্ৰহণ কৰা আজেবৰ পূব চুডানৰ গাদাৰিফত ডাঙৰ-দীঘল হৈছিল। তেওঁ এজন আমহাৰা কৃষক পিতৃ মেছফিন হাইলে আৰু এগৰাকী তিগ্ৰা মাতৃ কনজিত গোলাৰ কন্যা৷ তেওঁৰ মাতৃৰ ফালৰ পৰা ককাক গোলা গোছুৱে দ্বিতীয় ইটালো-ইথিওপিয়া যুদ্ধৰ সময়ত (১৯৩৫–১৯৩৬) ইটালীৰ আস্কাৰী হিচাপে কাম কৰিছিল। দেশত তেওঁৰ এই কাৰ্য্যৰ বাবে গোলাক ইথিওপিয়াৰ দেশপ্ৰেমিকসকলে হত্যা কৰে। সৰুৰে পৰাই আজেবক তেওঁৰ পেহীয়েক মানিয়াহলোছ গোলাই ডাঙৰ-দীঘল কৰিছিল যি এই "ফিতাৱৰাৰী"ৰ কন্যা যিটো ইটালীৰ আক্ৰমণকাৰীয়ে গোছুক দিয়া উপাধি অৰ্থাৎ অগ্ৰণী সেনাপতি; সামন্ত যুগৰ সামৰিক উপাধি। ২০০৫ চনত তেওঁৰ ঘৰুৱা ৱেলকাইট আৰু হুমেৰাক প্ৰতিনিধিত্ব কৰি হাউছ অৱ পিপলছ ৰিপ্ৰেজেণ্টেটিভছ (ইথিওপিয়াৰ সংসদৰ নিম্ন সদন)লৈ নিৰ্বাচিত হয় আৰু ইয়াৰ সামাজিক পৰিক্ৰমা স্থায়ী সমিতিৰ অধ্যক্ষ হিচাপে কাৰ্যনিৰ্বাহ কৰে। তেওঁৰ ভূমিকা কেতিয়াবা বিতৰ্কিত হৈ আহিছে৷  তেওঁ ২০০৭ চনৰ ১৫ জানুৱাৰীত ৱাশ্বিংটন ডিচিৰ জৰ্জটাউন বিশ্ববিদ্যালয়ে অনুষ্ঠিত কৰা এইচ আই ভি/এইডছৰ সংক্ৰমণৰ বিৰুদ্ধে কৰা প্ৰচেষ্টাৰ বাবে আফ্ৰিকাৰ প্ৰথম মহিলাসকলক সন্মান জনোৱাৰ বাবে আয়োজিত বিশেষ অনুষ্ঠানত নিৰ্বাসিত ইথিঅ'পিয়ানসকলৰ প্ৰতিবাদৰ সন্মুখীন হৈছিল। 

তেওঁ "এইচ আই ভি/এইডছৰ বিৰুদ্ধে মহিলাৰ ইথিঅ'পিয়ান মিত্ৰজোঁট" সংস্থা আৰম্ভ কৰে আৰু মহিলাৰ অধিকাৰ নিশ্চিত কৰাৰ বাবে, ক্ষতিকাৰক পৰম্পৰাগত পদ্ধতি আৰু এইচ আই ভি/এইডছৰ বিৰুদ্ধে যুঁজিবলৈ সম্প্ৰদায়ৰ নেতাসকলৰ সৈতে ঘনিষ্ঠভাৱে কাম কৰি আছে।

## তথ্যসূত্ৰ

শ্ৰেণী:ইথিঅ'পিয়াৰ ব্যক্তি
শ্ৰেণী:ইথিঅ’পিয়াৰ নাৰী অধিকাৰ কৰ্মী
শ্ৰেণী:মহিলা ৰাজনীতিবিদ
ইয়েমোদিছ বেকেলে

**ইয়েমোদিছ বেকেলে** (, জন্ম-১৯৬০) কবিতা, চুটিগল্প আৰু এখন উপন্যাসকে ধৰি সাতখনতকৈও অধিক গ্ৰন্থৰ প্ৰকাশিত লেখিকা আৰু নিজাকৈ চুটিগল্প সংকলন প্ৰকাশ কৰা প্ৰথমগৰাকী ইথিঅ'পিয়ান মহিলা। অপৰাধ সাংবাদিক য়েমেডিছ ইথিওপিয়াৰ ফেডাৰেল পুলিচৰ বাতৰি কাকত *পলিছ এনা এৰমিজাউ* (‘পুলিচ এণ্ড ফিউচাৰ জাৰ্নিজ’)ৰ মুখ্য সম্পাদিকা হোৱাও প্ৰথমগৰাকী মহিলা। তেওঁ মহিলা অধিকাৰৰ এগৰাকী কৰ্মী৷ তেওঁ মহিলাৰ উন্নতিৰ বাবে নিবেদিত সংস্থাসমূহৰ সৈতে কাম কৰে আৰু তেওঁলোকৰ বাবে ব'ৰ্ডত সেৱা আগবঢ়ায়। বৰ্তমান তেওঁ ইথিঅ'পিয়ান মহিলা লেখক সংস্থাৰ সভানেত্ৰী, আৰু নেটৱৰ্ক অৱ ইথিঅ'পিয়ান মহিলা সন্থাৰ ব’ৰ্ডৰ অধ্যক্ষ হিচাপে কাৰ্যনিৰ্বাহ কৰি আছে।
## জীৱনী
১৯৬০ চনত ইথিওপিয়াৰ আদিছ আবাবাৰ টেকলেহাইমানোট অঞ্চলত জন্মগ্ৰহণ কৰা য়েমোডিছে স্থানীয় প্ৰাথমিক বিদ্যালয় আফ্ৰিকা এণ্ডিনেটত পঢ়িছিল আৰু আদিছ কেটেমাৰ মাধ্যমিক বিদ্যালয়ত পঢ়িছিল। য়েমোদিছ আছিল একমাত্ৰ সন্তান৷ এজন আৰক্ষী বিষয়াৰ কন্যা হিচাপে তেওঁ আৰক্ষীৰ বাতৰি কাকত আৰু প্ৰকাশিত কিতাপ-পত্ৰ পঢ়ি ডাঙৰ হৈছিল।

১৯৭৯ চনত ১৯ বছৰ বয়সত সাংস্কৃতিক আৰু ক্ৰীড়া মন্ত্ৰালয়ৰ পৃষ্ঠপোষকতাত অনুষ্ঠিত প্ৰতিযোগিতাত তেওঁ জয়ী হয়। ইয়াৰ ফলত তেওঁৰ বাৰটা কবিতা ‘আব্যোতাৱি গিটমোচ’ (‘বিপ্লৱী কবিতা’) শীৰ্ষক সচিত্ৰ সংকলনত প্ৰকাশ পায়। ইয়াৰে এটা কবিতাৰ শিৰোনাম আছিল ‘‘কে মাগেট এস্কে কেতেমা’ (ঘৰৰ পৰা চহৰলৈ) আৰু ইয়াত নাৰীৰ সংগ্ৰামৰ বিষয়ে লিখা আছিল।

১৯৯০ চনত ২৭ বছৰ বয়সত তেওঁৰ প্ৰথমখন চুটিগল্পৰ গ্ৰন্থ ‘ য়ে বাকেনে গিজ’ (‘ৱেষ্টেড টাইম’) শীৰ্ষক গ্ৰন্থ প্ৰকাশ কৰে।

য়েমেডিছে ইথিওপিয়াৰ ফেডাৰেল পুলিচৰ বাতৰি কাকত পলিছ এনা এৰমিজ’ত ছয়কুৰি বছৰ কাম কৰিছিল। তেওঁ এগৰাকী ইণ্টাৰ্ণ হিচাপে আৰম্ভ কৰিছিল, আৰু এগৰাকী সাংবাদিক আৰু অপৰাধ সাংবাদিক হিচাপে কাম কৰিছিল৷ তাৰ পিছত সম্পাদিকা হিচাপে কাম কৰিছিল আৰু মুখ্য সম্পাদক হিচাপে মৰ্যাদা লাভ কৰা প্ৰথমগৰাকী মহিলা আছিল।
## তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
শ্ৰেণী:ইথিঅ'পিয়াৰ ব্যক্তি
শ্ৰেণী:কবি
শ্ৰেণী:ঔপন্যাসিক
শ্ৰেণী:গল্পকাৰ
শ্ৰেণী:সাহিত্যিক
ছিক্ৰেট ছুপাৰষ্টাৰ

**ছিক্ৰেট ছুপাৰষ্টাৰ  **  () ২০১৭ চনৰ, অদ্বৈত চন্দনৰ দ্বাৰা ৰচিত আৰু পৰিচালিত ভাৰতীয় হিন্দী ভাষাৰ সংগীতপ্ৰধান নাট্যধৰ্মী ছবি। আমিৰ খান প্ৰডাকচন ষ্টুডিঅ'ৰ অধীনত আমিৰ খান আৰু কিৰণ ৰাৱে ছবিখন প্ৰযোজনা কৰিছে। ছবিখনত অভিনয় কৰিছে জাইৰা ৱাছিম, আমিৰ খান, মেহেৰ বিজ আৰু ৰাজ অৰ্জুনে। ছবিখনত গায়িকা হোৱাৰ ইচ্ছা কৰা এগৰাকী কিশোৰী, নকাব পৰিধান নিজৰ পৰিচয় ছদ্মবেশত ৰাখি ইউটিউবত ভিডিঅ' আপলোড কৰা আৰু মাক, পিতৃ আৰু গুৰুৰ সৈতে থকা তেওঁৰ সম্পৰ্কৰ কাহিনী কোৱা হৈছে। ছবিখনত নাৰীবাদ, লিংগ সমতা আৰু ঘৰুৱা হিংসাকে ধৰি সামাজিক বিষয়সমূহৰ বিষয়ে আলোচনা কৰা হৈছে। এইখন হিন্দী চলচ্চিত্ৰৰ ৱাছিমৰ কৰ্মজীৱনৰ শেষ ছবি।

ছবিখনে সমালোচকৰ পৰা সামগ্ৰিকভাৱে ধনাত্মক সমালোচনা লাভ কৰে। ৱাছিমে ব্যতিক্ৰমী কৃতিত্বৰ বাবে ৰাষ্ট্ৰীয় শিশু বঁটা লাভ কৰে। ৬৩তম ফিল্মফেয়াৰ বঁটাত ছিক্ৰেট ছুপাৰষ্টাৰে দহটা মনোনয়ন পায়, য’ত শ্ৰেষ্ঠ ছবি, শ্ৰেষ্ঠ পৰিচালক, শ্ৰেষ্ঠ অভিনেত্ৰী (ৱাছিম), শ্ৰেষ্ঠ সহযোগী অভিনেতা (খান) অন্তৰ্ভূক্ত আছিল। ইয়াৰে শ্ৰেষ্ঠ অভিনেত্ৰী (সমালোচক) (ৱাছিম), শ্ৰেষ্ঠ সহযোগী অভিনেত্ৰী (বিজ), শ্ৰেষ্ঠ নেপথ্য কণ্ঠশিল্পীকে (মেঘনা মিশ্ৰ) ধৰি তিনিটা ফিল্মফেয়াৰ বঁটা লাভ কৰে। দংগলৰ (২০১৬) পিছত এই ছবিখন ৱাছিম আৰু খানৰ দ্বিতীয়খন সহযোগিতামূলক প্ৰকল্প।

ছিক্ৰেট ছুপাৰষ্টাৰ সৰ্বকালৰ অন্যতম লাভজনক ছবি হিচাপে পৰিগণিত হয়, যিখনে ১৫০ মিলিয়ন টকা (২.৩ মিলিয়ন মাৰ্কিন ডলাৰ) সীমিত বাজেটত বিশ্বজুৰি ৯.০৫ বিলিয়ন টকা ($১৫৪ মিলিয়ন) উপাৰ্জন কৰে, বিনিয়োগৰ ওপৰত ৬০০০% তকৈ অধিক ৰিটাৰ্ণ পায়। ইয়াৰ উপৰিও এই ছবিখন এগৰাকী নায়িকাক লৈ ২০১৭ চনৰ সৰ্বাধিক উপাৰ্জন কৰা হিন্দী ছবি, সৰ্বকালৰ সপ্তম সৰ্বাধিক উপাৰ্জনকাৰী হিন্দী ছবি আৰু বিদেশত দ্বিতীয় সৰ্বাধিক উপাৰ্জনকাৰী ভাৰতীয় ছবি। 
## তথ্য সংগ্ৰহ

## বাহ্যিক সংযোগ

* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
 শ্ৰেণী:২০১৭ বৰ্ষৰ চলচ্চিত্ৰ
মায়িলাম্মা

**মায়িলাম্মা** (ইংৰাজী: Mayilamma) থলুৱা জনজাতীয় সম্প্ৰদায়ৰ এগৰাকী সমাজ সেৱক। তেওঁ কেৰেলাৰ পালাক্কাডৰ প্লাচিমাডাত কোকা কোলা কোম্পানীৰ বিৰুদ্ধে বিদ্ৰোহ কৰিছিল৷ তেওঁক আউটলুক আলোচনীৰ তৰফৰ পৰা স্পিক আউট বঁটা (Speak Out award) আৰু স্ত্ৰী শক্তি বঁটা (Sthree Shakthi Award) প্ৰদান কৰা হৈছিল। তেওঁক 'প্লাচিমাডা নায়িকা' (Plachimada Heroine) বুলিও জনা যায়।

## প্ৰাৰম্ভিক জীৱন
১৯৩৭ চনৰ ১০ আগষ্টত পলাক্কাডৰ সীমান্তৰ মুথালামাদা গাঁৱত মায়িলাম্মাৰ জন্ম হয়। তেওঁৰ পিতৃ ৰমন আৰু মাতৃ কুৰুমাণ্ডা৷ মাত্ৰ ১৫ বছৰ বয়সতে তেওঁক প্লাচিমাডাৰ পৰা অহা মাৰি মুথুৰ লগত বিয়া কৰাই দিয়া হৈছিল। তেওঁ বিয়াৰ পিছত স্বামীৰ সৈতে প্লাচিমাডাত থাকিবলৈ লৈছিল। তেওঁলোকৰ চাৰিজন সন্তান আছিল। সমাজ সেৱাৰ তৃণমূল পৰ্যায়ৰ সক্ৰিয়ভাবে কাম কৰাৰ আগতেই মাৰি মুথুৰ মৃত্যু হয়।

## কোকো-কোলাৰ বিৰুদ্ধে সংগ্ৰাম
মায়িলাম্মা বাস কৰা কেৰেলাৰ পালাক্কাড জিলাৰ প্লাচিমাডা অঞ্চলত কোকাকোলাৰ কাৰ্য্যকলাপৰ প্ৰত্যক্ষ প্ৰভাৱ পৰিছিল। সেই অঞ্চলৰ কুঁৱাৰ পানী (প্লাচিমাদাৰ বিজয়নগৰ কলনীত) কোকাকোলাৰ কাৰ্য্যকলাপৰ ফলত ইমানেই প্ৰদূষিত হৈছিল যে ইয়াক মানুহৰ খোৱাৰ বাবে অনুপযুক্ত বুলি গণ্য কৰা হৈছিল।

অঞ্চলটোৰ পানীৰ নাটনি আৰু প্ৰদূষণৰ বাবে কোকাকোলাক জবাবদিহি কৰাৰ অভিযানত মায়িলাম্মাই মূল ভূমিকা পালন কৰিছিল। আন্দোলন চলোৱাৰ এবছৰৰ পিছত তেওঁ এই আন্দোলনত যোগদান কৰিছিল। ২০০২ চনৰ ২২ এপ্ৰিলত তেওঁ কোকো-কোলাৰ বিৰুদ্ধে সত্যগ্ৰহ আৰম্ভ কৰে। তেওঁৰ নেতৃত্বতেই ২০০৪ চনৰ মাৰ্চ মাহত কোম্পানীয়ে কোকাকোলাৰ বটলিং প্লাণ্টটো বন্ধ কৰিবলৈ বাধ্য হৈছিল। তাৰ পিছৰ পৰাই এই উদ্যোগটো বন্ধ হৈ আছে।

এৰাভালাৰ জনগোষ্ঠীৰ সদস্য মায়িলাম্মা প্লাচিমাডাৰ কোকাকোলাৰ বিৰুদ্ধে অভিযানত আগভাগ লোৱা কোকাকোলা বিৰুদ্ধ সমৰ সমিতি (এণ্টি কোকাকোলা সংগ্ৰাম সমিতি)ৰ প্ৰতিষ্ঠাপক আছিল। ২০০২ চনৰ ২২ এপ্ৰিলৰ পৰা কোকাকোলা বিৰোধী সংগ্ৰাম সমিতিয়ে কোকাকোলাৰ কাৰখানাৰ প্ৰৱেশ দ্বাৰৰ সন্মুখত এক অবিৰত আন্দেলন অনুষ্ঠিত কৰি আহিছে আৰু ইয়াক স্থায়ীভাৱে বন্ধ কৰাৰ দাবী জনাইছে।

তেওঁ কেতিয়াও কোনো ৰাজনৈতিক দলত যোগদান কৰা নাছিল কাৰণ তেওঁ অনুভৱ কৰিছিল যে ৰাজনৈতিক দলসমূহ তৃণমূল পৰ্যায়ৰ উন্নয়নৰ বাবে ক্ষতিকাৰক।

মায়িলাম্মাই প্লাচিমাডাৰ বিজয়নগৰ কলনীত যৌথ পৰিয়ালত বাস কৰিছিল৷

২০০৭ চনৰ ৬ জানুৱাৰীত মায়িলাম্মাৰ মৃত্যু হয়। চিত্তুৰৰ পেৰুমাট্টি গ্ৰাম পঞ্চায়তৰ চৰকাৰপথী সমাধিস্থলত তেওঁৰ সমাধিস্থল কৰা হয়।

## তথ্য সংগ্ৰহ

শ্ৰেণী:মৃত ব্যক্তি
শ্ৰেণী:ভাৰতীয় নাৰী
সীতা ঔৰ গীতা

**সীতা ঔৰ গীতা ** () ১৯৭২ চনৰ, চেলিম–জাভেদৰ (চেলিম খান আৰু জাভেদ আখতাৰ) দ্বাৰা ৰচিত আৰু ৰমেশ চিপ্পীৰ দ্বাৰা পৰিচালিত ভাৰতীয় হিন্দী ভাষাৰ এখন কমেডী নাট্যধৰ্মী চলচ্চিত্ৰ । ১৯৭২ চনৰ ৩ নৱেম্বৰত ভাৰতত মুক্তি পোৱা এই ছবিখনত হেমা মালিনী (দ্বৈত চৰিত্ৰত), ধৰ্মেন্দ্ৰ, সঞ্জীৱ কুমাৰ, ৰূপেশ কুমাৰ, মনোৰমা, সত্যেন কাপ্পু, হানী ইৰাণী, আৰু প্ৰতিমা দেৱীৰ শিল্পীয়ে অভিনয় কৰিছে। সংগীত ৰচনা কৰিছিল ৰাহুল দেৱ বৰ্মনে।

কাহিনীটোত জন্মৰ সময়ত পৃথক হোৱা একে ধৰণৰ যমজ সন্তানৰ বিষয়ে, যি জন্মৰ সময়তে পৃথক হৈ যায় আৰু পৃথক ব্যক্তিত্ব লৈ ডাঙৰ-দীঘল হয়। ডাঙৰ হোৱাৰ পিছত এজনীয়ে আনজনীক লগ পোৱাৰ পিছত  তেওঁলোকে ঠাই সলনি কৰে। ছবিখনত ভগ্নী দুগৰাকীৰ প্ৰেমিকৰ চৰিত্ৰত অভিনয় কৰিছে ধৰ্মেন্দ্ৰ আৰু সঞ্জীৱ কুমাৰে, আনহাতে মনোৰমাই খলনায়ক খুৰীয়েৰ চৰিত্ৰত অভিনয় কৰিছে।

১৯৬৭ চনৰ ব্লকবাষ্টাৰ ৰাম ঔৰ শ্যামৰ কাহিনীৰ দ্বাৰা অনুপ্ৰাণিত হৈ চেলিম-জাভেদে সীতা ঔৰ গীতাৰ কাহিনী লিখিছিল। ৰাম ঔৰ শ্যাম নিজেই ১৯৬৪ চনৰ তেলেগু ছবি ৰামুডু ভীমুডুৰ পুনৰ্নিৰ্মাণ। ছবিখনে নায়িকাগৰাকীক অৱশেষত "নায়ক"লৈ ৰূপান্তৰিত কৰি পূৰ্বৰ সূত্ৰটোক উফৰাই পেলায় আৰু পুৰুষ নায়ক দুজন বেছিভাগ ক্ষেত্ৰতে সহায়ক চৰিত্ৰৰ ভূমিকা লয়। ইয়াৰ আগতো একেধৰণৰ বিষয়বস্তুৰ  এখন ছবি আছিল “মুকাবলা (১৯৪২), য’ত অভিনয় কৰিছিল ফিয়েৰলেচ নাদিয়াই।

ভাৰত আৰু ছোভিয়েট ইউনিয়নত এই ছবিখন ডাঙৰ হিট হৈছিল। হেমা মালিনীয়ে তেওঁৰ কৰ্মজীৱনৰ একমাত্ৰ বঁটা শ্ৰেষ্ঠ অভিনেত্ৰীৰ ফিল্মফেয়াৰ  বঁটা লাভ কৰাৰ বিপৰীতে কে বৈকুণ্ঠই শ্ৰেষ্ঠ চিত্ৰগ্ৰহণৰ ফিল্মফেয়াৰ বঁটা লাভ কৰিছিল। 

ছবিখন আন ভাষাত পুনৰ নিৰ্মাণ কৰা হয়; যাৰ ভিতৰত আছে তেলেগু  ভাষাত “গংগা মাংগা” (১৯৭৩) আৰু তামিল ভাষাত “বাণী ৰাণী” (১৯৭৪)। এই দুয়োখন ছবিতে দ্বৈত চৰিত্ৰত বাণীশ্ৰীয়ে অভিনয় কৰিছিল। কাহিনীটোৰ পৰৱৰ্তী হিন্দী পুনৰ্নিৰ্মাণো কৰা হৈছে, যাৰ ভিতৰত আছে- সাধনা অভিনীত “গীতা মেৰা নাম” (১৯৭৪), জীতেন্দ্ৰ অভিনীত “জেইছা কা তেইছা” (১৯৭৩), শ্ৰীদেৱী অভিনীত “চালবাজ” (১৯৮৯), অনিল কাপুৰ অভিনীত “কিষেন কানহাইয়া” (১৯৯০), ছলমান খান অভিনীত “জুড়ৱা” (১৯৯৭) আৰু কাজল অভিনীত “কুচ খাট্টি কুচ মিথি” (১৯৯৮)।
## টোকা

## তথ্য সংগ্ৰহ

## বাহ্যিক সংযোগ
*  
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
 শ্ৰেণী:১৯৭২ বৰ্ষৰ চলচ্চিত্ৰ
নিৰ্জন চৈকতে

**নিৰ্জন চৈকতে ** () তপন সিনহাৰ পৰিচালনাত নিৰ্মিত এখন বাংলা ছবি। ১৯৬৩ চনত মুক্তি পোৱা এই ছবিখন কালকূট ছদ্মনামৰে সাহিত্য ৰচনা কৰা বিশিষ্ট বাংলা লেখক সমৰেশ বসুৰ একে নামৰ উপন্যাসৰ অভিযোজন। ছবিখনক তৃতীয় ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ পূৰ্ণদৈৰ্ঘ্য ছবিৰ বাবে চিলভাৰ পিক’কেৰে সন্মানিত কৰা হয়।
## কাহিনীৰ সাৰাংশ
নায়কে নিজৰ দৈনন্দিন মহানগৰীয় জীৱনৰ পৰা কিছুদিনৰ বাবে মুক্ত হ’বলৈ ৰেলযোগে পুৰীলৈ গৈ আছে। যাত্ৰাৰ কালছোৱাত পুৰী দৰ্শন কৰিবলৈ ৪ জনীয়া বঙালী বিধৱাৰ দল এটাৰ সৈতে চিনাকি হয়, যাৰ লগত তেওঁলোকৰ ভতিজীও আছিল। এই মহিলাসকলে আচলতে প্ৰেমিকৰ সৈতে মাত্ৰ এৰাএৰি হোৱা ভতিজীক শান্ত কৰিবলৈ ওলাইছিল। বাকী কাহিনীটো এই মানুহবোৰ আৰু নায়কৰ লগত তেওঁলোকৰ আকৰ্ষণ আৰু সম্পৰ্কক কেন্দ্ৰ কৰি ঘূৰি আছে। নায়কে সেইবোৰত আমোদ পায় আৰু নিজৰ ফালৰ পৰা ছোৱালীজনীক শান্ত কৰিবলৈ চেষ্টা কৰে। ছবিখনত বিধৱাৰ বাবে সামাজিক নিষেধাজ্ঞা দেখুৱাবলৈ চেষ্টা কৰা হৈছে। 
## বঁটা
*এই ছবিখনৰ বিধৱাৰ চৰিত্ৰ ৰূপায়ন কৰা মুখ্য চৰিত্ৰৰ ৪ গৰাকী মহিলাই  ১৯৬৫ চনৰ ৩য় ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱত যুটীয়াভাবে শ্ৰেষ্ঠ অভিনেতা বঁটা (মহিলা) লাভ কৰিছিল।
*অডিয়েঞ্চ এৱাৰ্ড: ছিদনী চলচ্চিত্ৰ মহোৎসৱ
*চিলভাৰ পিকক - শ্ৰেষ্ঠ পূৰ্ণদৈৰ্ঘ্য ছবি: ৩য় ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱত।
## তথ্য সংগ্ৰহ

## বাহ্যিক সংযোগ
*
 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:১৯৬৩ বৰ্ষৰ চলচ্চিত্ৰ
শ্ৰেণী:তপন সিনহা পৰিচালিত চলচ্চিত্ৰ
হিলিনা বেৰহানু ডেগেফা

**হিলিনা বেৰহানু ডেগেফা** () (জন্ম-১৯৯২) এগৰাকী ইথিঅ'পিয়ান মহিলা অধিকাৰ কৰ্মী আৰু গৱেষক। আদিছ আবাবা আৰু মেকেলে বিশ্ববিদ্যালয়ত যুৱক-যুৱতীৰ নেতৃত্বত গঢ় লৈ উঠা নাৰীবাদী পোষকতা আৰু সৱলীকৰণ কাৰ্যসূচী *দ্য ইয়েলো মুভমেণ্ট*ৰ তেওঁ সহ-প্ৰতিষ্ঠাপক। ডেগেফাই ২০১৫ চনত মেণ্ডেলা ৱাশ্বিংটন ফেল'শ্বিপ ফৰ ইয়ং আফ্ৰিকান লিডাৰ্ছ লাভ কৰিছিল, আৰু ২২ বছৰ বয়সত এই সন্মান লাভ কৰা আটাইতকৈ কম বয়সীয়া হিচাপে তেওঁ বিবেচিত হয়। হিলিনা ২০২০ চনৰ ক্লাছৰ উইমেন ডেলিভাৰ ইয়ং লিডাৰ্ছ ফেলো। 
## জীৱন
হিলিনাই আদিছ আবাবা বিশ্ববিদ্যালয়ৰ পৰা আইন বিষয়ত স্নাতক ডিগ্ৰী লাভ কৰে। লণ্ডন বিশ্ববিদ্যালয়ৰ SOAS (স্কুল অৱ অৰিয়েণ্টেল এণ্ড আফ্ৰিকান ষ্টাডিজ)ৰ পৰা আইন আৰু লিংগ বিষয়ত স্নাতকোত্তৰ ডিগ্ৰী লাভ কৰে, য'ত তেওঁ মো ইব্ৰাহিম ফাউণ্ডেশ্যনৰ পুঁজিৰে আফ্ৰিকাত গভৰ্নেন্স এণ্ড ডেভেলপমেণ্টৰ পণ্ডিত আছিল।

২০১১ চনত হিলিনা আইন বিভাগৰ অধ্যাপক ব্লেন ছাহিলু আৰু সহযোগী আইন ছাত্ৰী আক্লিলে ছলমনৰ সৈতে যুৱক-যুৱতীৰ নেতৃত্বত নাৰীবাদী আন্দোলন দ্য ইয়েলো মুভমেণ্টৰ সহ-প্ৰতিষ্ঠাপক আছিল। হালধীয়া আন্দোলন অনুপ্ৰাণিত হৈছিল ইথিওপিয়াৰ এগৰাকী বিমান পৰিচাৰিকা আবেৰাছ হাইলাইৰ পৰা, যাৰ চকু সেই বছৰৰ আৰম্ভণিতে প্ৰাক্তন স্বামীয়ে উলিয়াই দিছিল।

হিলিনাই ২০১৫ চনত যুৱ আফ্ৰিকান নেতাসকলৰ বাবে মেণ্ডেলা ৱাশ্বিংটন ফেল'শ্বিপ লাভ কৰে। হিলিনাই আদিছ আবাবা বিশ্ববিদ্যালয়, আইন বিদ্যালয়তো অধ্যাপনা কৰিছিল আৰু পিছলৈ মেকেলে বিশ্ববিদ্যালয়ৰ লিংগ আৰু উন্নয়ন প্ৰতিষ্ঠানত প্ৰবক্তা আৰু গৱেষক হিচাপে যোগদান কৰিছিল। ২০২২ চনৰ মাৰ্চ মাহত তেওঁ ইউৰোপিয়ান ইনষ্টিটিউট অৱ পিছৰ অধীনত লিংগ আৰু হিংসাত্মক উগ্ৰবাদৰ ওপৰত এখন গৱেষণা প্ৰতিবেদন প্ৰকাশ কৰে। ২০২২ চনৰ এপ্ৰিল মাহত হিলিনা ইউএনএছচিৰ সন্মুখত উপস্থাপন কৰা প্ৰথমগৰাকী ইথিঅ'পিয়ান চিএছ ব্ৰিফাৰ হিচাপে পৰিগণিত হয়।

## তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
শ্ৰেণী:গৱেষক
শ্ৰেণী:ইথিঅ'পিয়াৰ ব্যক্তি
শ্ৰেণী:জীৱিত ব্যক্তি
এছিয়া (অ'চেনিড)

**এছিয়া**' (ইংৰাজী: Asia, প্ৰাচীন গ্ৰীক: Ἀσία) গ্ৰীক শ্ৰুতিকথা অনুসৰি টাইটান অ'চেনাছ আৰু টেথিছৰ তিনি হাজাৰ অ'চেনিডৰ ভিতৰত অন্যতম সামুদ্ৰিক দেৱী৷ কিছুমান সংস্কৰণত তেওঁৰ মাতৃ পম্ফলিক্স আৰু ভগ্নী লিবিয়া বুলিও কোৱা হৈছিল।

## পৰিয়াল
এপ'ল'ড'ৰাছৰ মতে এছিয়া টাইটান ইয়াপেটাছৰ পত্নী আৰু এটলাছ, প্ৰমিথিউছ, এপিমিথিউছ আৰু মেনোইটিয়াছৰ মাতৃ আছিল যদিও হেচিঅডে তেওঁলোকৰ মাতৃ হিচাপে আন এগৰাকী অ'চেনিড ক্লাইমেনৰ নাম উল্লেখ কৰিছিল।

সম্ভৱতঃ হেচিঅ'ডৰ ক্লাইমেনতকৈ এছিয়া নামটো বেছি পছন্দ কৰা হৈছিল যাতে ক্লাইমেনৰ সৈতে বিভ্ৰান্তিৰ সৃষ্টি নহয় যিজন কিছুমান বিৱৰণীত হেলিঅ'ছে ফেথনৰ মাতৃ বুলি কৈছিল আৰু নিশ্চয় তেওঁক এক সুকীয়া ব্যক্তিত্ব হিচাপে ধৰা হৈছিল। হেৰ'ড'টাছে এই পৰম্পৰা লিপিবদ্ধ কৰিছিল যে এছিয়া মহাদেশখনৰ নাম এছিয়াৰ নামেৰে ৰখা হৈছিল যাক তেওঁ প্ৰমিথিয়াছৰ মাতৃ বুলি কোৱাতকৈ প্ৰমিথিয়াছৰ পত্নী বুলি কয়। হয়তো এয়া প্ৰকৃততে ভিন্ন পৰম্পৰাৰ পৰিৱৰ্তে এটা সহজ ভুল। একুচিলাছ আৰু ইস্কিলাছ দুয়োজনেই তেওঁৰ প্ৰমিথিউছ বাউণ্ডত প্ৰমিথিউছৰ পত্নী হেচিয়নে বুলি মাতিছিল।

হেৰ'ড'টাছে লিডিয়ান পৰম্পৰাৰ বিষয়ে কৈছিল, "যে এছিয়াৰ নাম প্ৰমিথিউছৰ পত্নী এছিয়াৰ নামেৰে নহয়, বৰঞ্চ কটিছৰ পুত্ৰ এছিছৰ নামেৰেহে ৰখা হৈছিল, যি মেনেছৰ পুত্ৰ আছিল আৰু তেওঁৰ পৰাই চাৰ্ডিছৰ এছিয়াড বংশৰো নামকৰণ কৰা হৈছিল"।

## তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:গ্ৰীক দেৱতা